title: Byla C-444/05 Dioikitiko Protodikeio Athinon  2004 m. gruodžio 30 d.  nutartimi pateiktas prašymas priimti prejudicinį sprendimą byloje Aikaterini Stamatelaki prieš N.P.D.D.Organismos Asfaliseos Eleftheron Epangelmation (O.A.E.E.)

text:
               11.3.2006

               LT

               Europos Sąjungos oficialusis leidinys

               C 60/18

         Dioikitiko Protodikeio Athinon 2004 m. gruodžio 30 d. nutartimi pateiktas prašymas priimti prejudicinį sprendimą byloje Aikaterini Stamatelaki prieš N.P.D.D.Organismos Asfaliseos Eleftheron Epangelmation (O.A.E.E.)
   (Byla C-444/05)
   (2006/C 60/36)
   Proceso kalba: graikų

      Dioikitiko Protodikeio Athinon2004 m. gruodžio 30 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gruodžio 14 d., priimti prejudicinį sprendimą byloje Aikaterini Stamatelaki prieš N.P.D.D. Organismos Asfaliseos Eleftheron Epangelmation (O.A.E.E.)

      Dioikiiko Protodikeio Athinon prašo Teisingumo Teismo atsakyti į šiuos klausimus:

               A.

               Ar nacionalinės teisės aktai, kurie jokiu atveju nenumato, kad nacionalinė socialinio draudimo įstaiga turi atlyginti joje apsidraudusiojo asmens gydymo privačioje ligoninėje užsienyje išlaidas, išskyrus atvejus, susijusius su jaunesniais nei 14 metų vaikais, yra laisvės teikti paslaugas Bendrijoje, numatytos EB 49 ir kituose straipsniuose, apribojimas, jeigu šie nacionalinės teisės aktai numato, kad tokia galimybė atlyginti nagrinėjamas išlaidas atsiranda suteikus leidimą, jei minėtas gydymas vyko valstybinėje sveikatos priežiūros įstaigoje užsienyje, patikslinant, kad šis leidimas buvo suteiktas dėl to, kad tinkamas gydymas apdraustajam asmeniui negali būti suteiktas tinkamu metu sveikatos priežiūros įstaigoje, sudariusioje sutartį su nacionaline socialinio draudimo įstaiga, kurioje jis yra apsidraudęs?

               B.

               Teigiamo atsakymo į pirmą klausimą atveju, ar šis ribojimas gali būti laikomas atsiradęs dėl imperatyvių viešojo intereso priežasčių, pavyzdžiui, būtinybė išvengti rimto poveikio Graikijos socialinės apsaugos sistemos finansinei pusiausvyrai ar rizikos arba medicininių ir ligoninės paslaugų kokybės, pusiausviros ir prieinamumo visiems išlaikymas?

               C.

               Jei į antrą klausimą būtų atsakyta teigiamai, ar toks ribojimas gali būti laikomas leistinu, kadangi jis nepažeidžia proporcingumo principo, t. y. jis neperžengia to, kas objektyviai būtina jo siekiamam tikslui, ir kad tokio rezultato nebūtų galima pasiekti mažiau privalomomis normomis?


title: Byla C-283/04 Europos Bendrijų Komisijos 2004 m. liepos 1 d. pareikštas ieškinys Nyderlandų Karalystei

text:
               28.8.2004

               LT

               Europos Sąjungos oficialusis leidinys

               C 217/16

         Europos Bendrijų Komisijos 2004 m. liepos 1 d. pareikštas ieškinys Nyderlandų Karalystei
   (Byla C-283/04)
   (2004/C 217/30)
   2004 m. liepos 1 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Hans Støvlbæk ir Albert Nijenhuis, ieškinys Nyderlandų Karalystei.
   Pareiškėjas Teisingumo Teismo prašo:

               —

               pripažinti, kad išlaikydama tam tikras TPG įmonės įstatų nuostatas, nustatančias, kad įmonės kapitalo dalį sudaro specialioji vardinė akcija, priklausanti Nyderlandų valstybei ir suteikianti specialias teises, susijusias su tam tikrų kompetetingų įmonės valdymo organų sprendimų tvirtinimu, Nyderlandų Karalystė neįvykdė savo įsipareigojimų, pagal EB sutarties 56 ir 43 straipsnius;

               —

               priteisti iš Nyderlandų Karalystės bylinėjimosi išlaidas.

         Teisiniai pagrindai ir pagrindiniai argumentai
   1998 m. Koninklijke PTT Nederland NV buvo suskaidyta į dvi nepriklausomas įmones: Koninklijke KPN NV (KPN), skirtą telekomunikacinei veiklai, ir TNT POSTEGROEP NV (TPG), skirtą logistikai ir platinimui. Be paprastųjų ir privilegijuotųjų akcijų, TPG įmonės kapitalo dalį sudaro specialioji vardinė akcija, suteikianti specialias teises. Ši specialioji akcija šiuo metu priklauso Nyderlandų valstybei.
   Pagal įstatus, specialiosios akcijos suteikiamos teisės, susijusios su kompetentingų įmonės organų tam tikrų sprendimų tvirtinimu. Komisijos teigimu, specialiosios akcijos suteikiamos teisės, riboja kapitalo judėjimo laisvę ir įsisteigimo teisę. Šie specialūs įgaliojimai, net jei jie nėra akivaizdžiai diskriminaciniai, gali kliudyti minimos įmonės akcijų įsigijimui ir sutrukdyti kitų valstybių narių investuotojams investuoti į įmonės kapitalą.
   Šios teisės žymiai apriboja teises, kurios paprastai yra susijusios su tiesioginėmis investicijomis į TPG. Todėl jos kelia grėsmę kapitalo judėjimui ir sudaro kapitalo judėjimo apribojimą EB sutarties 56 straipsnio prasme.
   Kadangi šios specialios teisės taip pat leidžia Nyderlandų valstybei vykdyti komercinės politikos bei bendrų įmonės reikalų kontrolę, jos įtakoja tiesiogines investicijas ir dėl šių priežasčių taip pat reiškia EB sutarties 43 straipsnyje numatytos įsisteigimo teisės apribojimą.
   Komisija neginčija, kad Nyderlandų Vyriausybės minėta gero pašto sistemos veikimo garantija yra būtinojo bendrojo intereso priežastis. Tačiau Komisija vis dėlto mano, kad „specialiosios akcijos“ suteikiamos teisės yra taip pat susijusios su pašto paslaugomis, kurios nelaikomos universaliosiomis paslaugomis Direktyvos 97/67/EB prasme (kaip, pavyzdžiui, skubių pašto siuntų ar logistikos paslaugos); panašios paslaugos nėra grindžiamos būtinojo bendrojo intereso, pateisinančio pagrindinių EB sutarties principų apribojimą, priežastimis. Be to, Nyderlandų valdžios institucijos nepasinaudojo visomis Direktyvos 97/67/EB numatytomis galimybėmis, kad užtikrintų universalių pašto paslaugų teikimą. Šiuo atveju pastebėtina, kad Direktyva 2002/39/EB išplėtė valstybių narių galimybes numatyti kontrolę ir konkrečią tvarką, užtikrinančią, kad rezervuotosios paslaugos butų vykdomos. Tokiomis aplinkybėmis specialiųjų įgaliojimų mechanizmas nėra proporcingas siekiamam tikslui. Galiausiai, specialiųjų įgaliojimų vykdymas savo nuožiūra atrodo nesuderinamas su Teisingumo Teismo praktikoje nustatytais reikalavimais.


title: Byla T-275/99 2006 m. spalio 16 d. Pirmosios instancijos teismo nutartis Self Service de Bleek prieš Komisiją

text:
               16.12.2006

               LT

               Europos Sąjungos oficialusis leidinys

               C 310/28

         2006 m. spalio 16 d. Pirmosios instancijos teismo nutartis Self Service de Bleek prieš Komisiją

   (Byla T-275/99) (1)

   (2006/C 310/53)

      Proceso kalba: olandų

   Antrosios išplėstinės kolegijos pirmininkas nutartimi nurodė išbraukti bylą iš registro.

      (1)  OL C 47, 2000 2 19.


title: Byla T-776/15: 2015 m. gruodžio 30 d. pareikštas ieškinys byloje Meissen Keramik/VRDT (MEISSEN KERAMIK)

text:
               29.2.2016

               LT

               Europos Sąjungos oficialusis leidinys

               C 78/32

         2015 m. gruodžio 30 d. pareikštas ieškinys byloje Meissen Keramik/VRDT (MEISSEN KERAMIK)

   (Byla T-776/15)
   (2016/C 078/44)
   Proceso kalba: vokiečių

      Šalys

      Ieškovė: Meissen Keramik GmbH (Meisenas, Vokietija), atstovaujama advokatų M. Vohwinkel ir M. Bagh

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Su procedūra VRDT susijusi informacija

      Prekių ženklas, dėl kurio kilo ginčas: vaizdinis Bendrijos prekių ženklas, kuriame yra žodinis elementas MEISSEN KERAMIK – Registracijos paraiška Nr. 13 100 797

      Ginčijamas sprendimas: 2015 m. spalio 28 d. VRDT pirmosios apeliacinės tarybos sprendimas byloje R 531/2015-1

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš VRDT bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b ir c punktų pažeidimas.


title: Byla T-468/08 R 2008 m. gruodžio 23 d. Pirmosios instancijos teismo pirmininko nutartis byloje AES-Tisza prieš Komisiją (Laikinųjų apsaugos priemonių taikymas — Valstybės pagalba — Komisijos sprendimas, pripažįstantis Vengrijos Respublikos tam tikriems elektros energijos gamintojams skirtą valstybės pagalbą sudarant elektros energijos pirkimo sutartis nesuderinama su bendrąja rinka — Prašymas sustabdyti vykdymą — Skubos nebuvimas — Interesų palyginimas)

text:
               7.3.2009

               LT

               Europos Sąjungos oficialusis leidinys

               C 55/27

         2008 m. gruodžio 23 d. Pirmosios instancijos teismo pirmininko nutartis byloje AES-Tisza prieš Komisiją

   (Byla T-468/08 R)
   (Laikinųjų apsaugos priemonių taikymas - Valstybės pagalba - Komisijos sprendimas, pripažįstantis Vengrijos Respublikos tam tikriems elektros energijos gamintojams skirtą valstybės pagalbą sudarant elektros energijos pirkimo sutartis nesuderinama su bendrąja rinka - Prašymas sustabdyti vykdymą - Skubos nebuvimas - Interesų palyginimas)
   (2009/C 55/51)
   Proceso kalba: anglų
   Šalys

      Ieškovė: AES-Tisza Erőmű kft (AES-Tisza kft) (Tisauivarošas, Vengrija), atstovaujama advokatų T. Ottervanger ir E. Henny

      Atsakovė: Europos Bendrijų Komisija, atstovaujama L. Flynn, N. Khan ir K. Talabér-Ritz
   Dalykas
   Prašymas sustabdyti 2008 m. birželio 4 d. Komisijos sprendimo C(2008) 2223 galutinis dėl Vengrijos Respublikos skirtos valstybės pagalbos sudarant elektros energijos pirkimo sutartis vykdymą.
   Rezoliucinė dalis

               1.

               Atmesti prašymą taikyti laikinąsias apsaugos priemones.

               2.

               Atidėti bylinėjimosi išlaidų klausimo nagrinėjimą.


title: Byla T-427/17: 2017 m. liepos 5 d. pareikštas ieškinys byloje Item Industrietechnik/EUIPO (EFUSE)

text:
               21.8.2017

               LT

               Europos Sąjungos oficialusis leidinys

               C 277/59

         2017 m. liepos 5 d. pareikštas ieškinys byloje Item Industrietechnik/EUIPO (EFUSE)

   (Byla T-427/17)
   (2017/C 277/84)
   Proceso kalba: vokiečių

      Šalys

      Ieškovė: Item Industrietechnik GmbH (Zolingenas, Vokietija), atstovaujama advokatų G. Hasselblatt, V. Töbelmann ir M. Vitt

      Atsakovė: Europos Sąjungos intelektinės nuosavybės tarnyba (EUIPO)

      Su procedūra EUIPO susijusi informacija

      Prekių ženklas, dėl kurio kilo ginčas: žodinis Sąjungos prekių ženklas EFUSE – Registracijos paraiška Nr. 15 463 011.

      Ginčijamas sprendimas: 2017 m. balandžio 18 d. EUIPO ketvirtosios apeliacinės tarybos sprendimas byloje R 1882/2016-4.

      Reikalavimai

   Ieškovė Bendrojo Teismo prašo:

               —

               panaikinti ginčijamą sprendimą,

               —

               priteisti iš EUIPO bylinėjimosi išlaidas.

      Pagrindas, kuriuo remiamasi

               —

               Reglamento Nr. 207/2009 7 straipsnio 1 dalies b ir c punktų pažeidimas.


title: Byla C-652/13: 2015 m. vasario 12 d. Teisingumo Teismo (aštuntoji kolegija) nutartis (Tribunale ordinario di Cagliari (Italija) prašymas priimti prejudicinį sprendimą) baudžiamojoje byloje prieš Mirko Saba (Prašymas priimti prejudicinį sprendimą — Procedūros reglamento 99 straipsnis — Identiški prejudiciniai klausimai — SESV 49 ir 56 straipsniai — Įsisteigimo laisvė — Laisvė teikti paslaugas — Azartiniai lošimai — Nacionalinės teisės aktai — Koncesijų sistemos reorganizavimas sulyginant koncesijų galiojimo trukmę — Naujas viešojo pirkimo konkursas — Koncesijos, kurių galiojimo trukmė trumpesnė nei anksčiau suteiktų koncesijų galiojimo trukmė — Apribojimas — Privalomi bendrojo intereso pagrindai — Proporcingumas)

text:
               20.4.2015

               LT

               Europos Sąjungos oficialusis leidinys

               C 127/3

         2015 m. vasario 12 d. Teisingumo Teismo (aštuntoji kolegija) nutartis (Tribunale ordinario di Cagliari (Italija) prašymas priimti prejudicinį sprendimą) baudžiamojoje byloje prieš Mirko Saba
   (Byla C-652/13) (1)

   ((Prašymas priimti prejudicinį sprendimą - Procedūros reglamento 99 straipsnis - Identiški prejudiciniai klausimai - SESV 49 ir 56 straipsniai - Įsisteigimo laisvė - Laisvė teikti paslaugas - Azartiniai lošimai - Nacionalinės teisės aktai - Koncesijų sistemos reorganizavimas sulyginant koncesijų galiojimo trukmę - Naujas viešojo pirkimo konkursas - Koncesijos, kurių galiojimo trukmė trumpesnė nei anksčiau suteiktų koncesijų galiojimo trukmė - Apribojimas - Privalomi bendrojo intereso pagrindai - Proporcingumas))
   (2015/C 127/03)
   Proceso kalba: italų

      Prašymą priimti prejudicinį sprendimą pateikęs teismas

      Tribunale ordinario di Cagliari

      Šalis pagrindinėje baudžiamojoje byloje

   Mirko Saba

      Rezoliucinė dalis

   SESV 49 ir 56 straipsniai, taip pat vienodo požiūrio ir veiksmingumo principai turi būti aiškinami taip, kad jiems neprieštarauja pagrindinėje byloje nagrinėjamas nacionalinės teisės aktas, kuriame numatyta organizuoti naują viešojo pirkimo konkursą dėl koncesijų, kurių galiojimo trukmė yra trumpesnė nei anksčiau suteiktų koncesijų galiojimo trukmė, dėl sistemos reorganizavimo sulyginant koncesijų galiojimo trukmę.

      (1)  OL C 112, 2014 4 14.


title: Byla T-223/08: 2009 m. gruodžio 3 d. Bendrojo Teismo sprendimas byloje Iranian Tobacco prieš VRDT — AD Bulgartabac (Bahman) (Bendrijos prekių ženklas — Panaikinimo procedūra — Vaizdinis Bendrijos prekių ženklas Bahman — Reikalavimo būti suinteresuotam pareikšti ieškinį nebuvimas — Reglamento (EB) Nr. 40/94 55 straipsnio 1 dalies a punktas (dabar — Reglamento (EB) Nr. 207/2009 56 straipsnio 1 dalies a punktas))

text:
               30.1.2010

               LT

               Europos Sąjungos oficialusis leidinys

               C 24/48

         2009 m. gruodžio 3 d. Bendrojo Teismo sprendimas byloje Iranian Tobacco prieš VRDT — AD Bulgartabac (Bahman)

   (Byla T-223/08) (1)

   (Bendrijos prekių ženklas - Panaikinimo procedūra - Vaizdinis Bendrijos prekių ženklas „Bahman“ - Reikalavimo būti suinteresuotam pareikšti ieškinį nebuvimas - Reglamento (EB) Nr. 40/94 55 straipsnio 1 dalies a punktas (dabar - Reglamento (EB) Nr. 207/2009 56 straipsnio 1 dalies a punktas))
   2010/C 24/84
   Proceso kalba: vokiečių

      Šalys

      Ieškovė: Iranian Tobacco Co. (Teheranas, Iranas), atstovaujama advokato M. Beckensträter

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Poch

      Kita procedūros VRDT Apeliacinėje taryboje šalis, įstojusi į bylą Bendrajame Teisme: AD Bulgartabac Holding Sofia (Sofija, Bulgarija), atstovaujama advokato M. Maček

      Dalykas

   Ieškinys, pareikštas dėl 2008 m. balandžio 10 d. VRDT pirmosios apeliacinės tarybos sprendimo (byla R 709/2007-1), susijusio su panaikinimo procedūra tarp AD Bulgartabac Holding Sofia ir Iranian Tobacco Co.

      Rezoliucinė dalis

               1.

               Atmesti ieškinį.

               2.

               Priteisti iš Iranian Tobacco Co. Bylinėjimosi išlaidas.

      (1)  OL C 223, 2008 8 30.


title: Byla C-41/09: 2009 m. sausio 29 d. pareikštas ieškinys byloje Europos Bendrijų Komisija prieš Nyderlandų Karalystę

text:
               6.6.2009

               LT

               Europos Sąjungos oficialusis leidinys

               C 129/2

         2009 m. sausio 29 d. pareikštas ieškinys byloje Europos Bendrijų Komisija prieš Nyderlandų Karalystę
   (Byla C-41/09)
   2009/C 129/03
   Proceso kalba: olandų

      Šalys

      Ieškovė: Europos Bendrijų Komisija, atstovaujama D. Triantifyllou ir W. Roels

      Atsakovė: Nyderlandų Karalystė

      Ieškovės reikalavimai

               —

               Pripažinti, kad taikydama lengvatinį pridėtinės vertės mokesčio tarifą gyvų gyvūnų, visų pirma arklių, paprastai nenaudojamų žmonių ir gyvūnų maistui skirtiems maisto produktams paruošti, tiekimui, importui ir įgijimui Bendrijoje, Nyderlandų Karalystė pažeidė įsipareigojimus pagal Šeštosios pridėtinės vertės mokesčio direktyvos 12 straipsnį kartu su jos H priedu (1) (Pridėtinės vertės mokesčio direktyvos 96, 97 ir 98 straipsniai kartu su III priedu (2));

               —

               Priteisti iš Nyderlandų Karalystės bylinėjimosi išlaidas.

      Ieškinio pagrindai ir pagrindiniai argumentai

   Komisija mano, kad Nyderlandų Pridėtinės vertės mokesčio įstatymas prieštarauja Pridėtinės vertės mokesčio direktyvos 96, 97 ir 98 straipsniams kartu su III priedu, nes pagal jį tam tikrų gyvų gyvūnų (visų pirma — arklių) tiekimui lengvatinis pridėtinės vertės mokesčio tarifas taikomas ir tuomet, kai šie gyvūnai nėra skirti maisto produktų gamybai. Konkrečiai Komisija mano, kad gyvi gyvūnai, visų pirma arkliai, kurie paprastai nėra skirti naudoti kaip maisto produktai, nepatenka į III priedo 1 kategoriją.
   Komisijos teigimu, III priedo 1 kategorija, kaip ir bet kokia kita nuostata dėl lengvatinių pridėtinės vertės mokesčio tarifų, remiantis nusistovėjusia teismų praktika, aiškintina siaurai. Be to, atsižvelgiant į Direktyvos III priedo 1 kategorijos tekstą, lengvatinis mokesčio tarifas taikomas maisto produktams, skirtiems žmonių ir gyvūnų maistui.

      (1)  1977 m. gegužės 17 d. Šeštoji Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23).

      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, p. 11).


title: Byla C-32/10: 2011 m. gegužės 11 d. Teisingumo Teismo (penktoji kolegija) nutartis byloje ( Varhoven kasatsionen sad (Bulgarija) prašymas priimti prejudicinį sprendimą) Tony Georgiev Semerdzhiev prieš ET Del-Pi-Krasimira Mancheva (Procedūros reglamento 92 straipsnio 1 dalis — Direktyva 90/314/EEB — Kelionės, atostogos ir organizuotų išvykų paketai — Iki Bulgarijos Respublikos įstojimo į Europos Sąjungą įvykusios aplinkybės — Akivaizdus Teisingumo Teismo kompetencijos atsakyti į prejudicinius klausimus nebuvimas)

text:
               6.8.2011

               LT

               Europos Sąjungos oficialusis leidinys

               C 232/10

         2011 m. gegužės 11 d. Teisingumo Teismo (penktoji kolegija) nutartis byloje (Varhoven kasatsionen sad (Bulgarija) prašymas priimti prejudicinį sprendimą) Tony Georgiev Semerdzhiev prieš ET Del-Pi-Krasimira Mancheva

   (Byla C-32/10) (1)

   (Procedūros reglamento 92 straipsnio 1 dalis - Direktyva 90/314/EEB - Kelionės, atostogos ir organizuotų išvykų paketai - Iki Bulgarijos Respublikos įstojimo į Europos Sąjungą įvykusios aplinkybės - Akivaizdus Teisingumo Teismo kompetencijos atsakyti į prejudicinius klausimus nebuvimas)
   2011/C 232/16
   Proceso kalba: bulgarų

      Prašymą priimti prejudicinį sprendimą pateikęs teismas

      Varhoven kasatsionen sad (Bulgarija)

      Šalys

      Ieškovas: Tony Georgiev Semerdzhiev
   Atsakovė: ET Del-Pi-Krasimira Mancheva
   dalyvaujant: ZAD Bulstrad VIG

      Dalykas

   Prašymas priimti prejudicinį sprendimą — Varhoven kasatsionen sad — 1990 m. birželio 13 d. Tarybos direktyvos dėl kelionių, atostogų ir organizuotų išvykų paketų (OL L 158, p. 9; 2004 m. specialusis leidimas lietuvių k., 13 sk., 10 t., p. 132) 2 straipsnio 1 punkto c papunkčio, 4 straipsnio 1 dalies b punkto iv papunkčio ir 5 straipsnio 2 dalies trečios ir ketvirtos pastraipų aiškinimas — Kitų turizmo paslaugų, nepriklausančių kelionės organizatorius užtikrinamam transportui ar apgyvendinimui, sąvoka — Kelionės organizatoriaus pareiga apdrausti kiekvieną vartotoją individualiu draudimu ir įteikti jam draudimo poliso originalą iki kelionės pradžios — Kelionės organizatoriaus pareigą sudaryti su vartotoju atskirą draudimo sutartį dėl pagalbos išlaidų, įskaitant repatriaciją nelaimingo atsitikimo atveju — „Žalos“, kuri buvo padaryta vartotojui dėl sutarties nevykdymo arba netinkamo jos vykdymo, sąvoka — Neturtinės žalos įtraukimas.

      Rezoliucinė dalis

   Europos Sąjungos Teisingumo Teismas akivaizdžiai neturi kompetencijos atsakyti į Varhoven kasatsionen sad (Bulgarija) pateiktus klausimus.

      (1)  OL C 100, 2010 4 17.


title: Byla T-76/05 Dario Scotto 2005 m. vasario 18 d. pareikštas ieškinys Europos Bendrijų Komisijai

text:
               16.4.2005

               LT

               Europos Sąjungos oficialusis leidinys

               C 93/40

         Dario Scotto 2005 m. vasario 18 d. pareikštas ieškinys Europos Bendrijų Komisijai
   (Byla T-76/05)
   (2005/C 93/72)
   Proceso kalba: italų
   2005 m. vasario 18 d. Europos Bendrijų Pirmosios instancijos teisme buvo pareikštas Dario Scotto, atstovaujamo advokato prof. Massimo Condinanzi, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti 2004 m. spalio 27 d. Komisijos sprendimą atmesti ieškovo 2004 m. liepos 12 d. skundą Nr. R/616/04 ir dėl to panaikinti tarnybos vertinimo ataskaitą Nr. 23330;

               —

               priteisti iš Europos Bendrijų Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškovas šioje byloje ginčija įvertinimą, susijusį su jo tarnybos nuo 2003 m. sausio 1 d. iki 2003 m. rugpjūčio 31 d. vertinimo ataskaita (TVA).
   Grįsdamas savo reikalavimus ieškovas nurodo:

               —

               Pareigūnų tarnybos nuostatų 43 straipsnio ir susijusių įgyvendinimo nuostatų pažeidimą.

               —

               TVA rengimo procedūros pažeidimą dėl nepilno atitinkamo laikotarpio įvertinimo.

               —

               Akivaizdžias faktines klaidas vertinant ieškovo veiklą kai kurių jam priskirtų tikslų atžvilgiu.


title: Byla T-661/11: 2014 m. gruodžio 2 d. Bendrojo Teismo sprendimas byloje Italija/Komisija (EŽŪOGF — Garantijų skyrius — EŽŪGF ir EŽŪFKP — Nefinansuojamos išlaidos — Pieno produktai — Asignuotos įplaukos — Pagrindiniai patikrinimai — Vėlavimas — Fiksuoto dydžio finansinė korekcija — Teisinis pagrindas — Reglamento (EB) Nr. 1605/2002 53 straipsnis — Pasikartojimas)

text:
               26.1.2015

               LT

               Europos Sąjungos oficialusis leidinys

               C 26/25

         2014 m. gruodžio 2 d. Bendrojo Teismo sprendimas byloje Italija/Komisija

   (Byla T-661/11) (1)

   ((EŽŪOGF - Garantijų skyrius - EŽŪGF ir EŽŪFKP - Nefinansuojamos išlaidos - Pieno produktai - Asignuotos įplaukos - Pagrindiniai patikrinimai - Vėlavimas - Fiksuoto dydžio finansinė korekcija - Teisinis pagrindas - Reglamento (EB) Nr. 1605/2002 53 straipsnis - Pasikartojimas))
   (2015/C 026/29)
   Proceso kalba: italų

      Šalys

      Ieškovė: Italijos Respublika, atstovaujama G. Palmieri, padedamos avvocati dello Stato G. Aiello ir P. Grasso

      Atsakovė: Europos Komisija, atstovaujama P. Rossi ir D. Nardi

      Dalykas

   Prašymas panaikinti 2011 m. spalio 14 d. Komisijos įgyvendinimo sprendimą 2011/689/EB dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio orientavimo ir garantijų fondo (EŽŪOGF) Garantijų skyriaus, Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 270, p. 33) tiek, kiek juo Italijos Respublikai nurodoma atlikti fiksuoto dydžio, t. y. 7 0 9 12  382 EUR, finansinę korekciją dėl pažeidimų atliekant pieno kvotų patikrinimus Italijos Abrucų, Lacijaus, Markės, Apulijos, Sardinijos, Kalabrijos, Friulio-Venecijos Džulijos ir Aostos slėnio regionuose už 2004–2005, 2005–2006 ir 2006–2007 ūkinius metus.

      Rezoliucinė dalis

               1.

               Atmesti ieškinį.

               2.

               Italijos Respublika padengia savo ir Europos Komisijos bylinėjimosi išlaidas.

      (1)  OL C 49, 2012 2 18.


title: Byla C-480/12: 2012 m. spalio 25 d. Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Minister van Financiën prieš X BV

text:
               26.1.2013

               LT

               Europos Sąjungos oficialusis leidinys

               C 26/22

         2012 m. spalio 25 d.Hoge Raad der Nederlanden (Nyderlandai) pateiktas prašymas priimti prejudicinį sprendimą byloje Minister van Financiën prieš X BV

   (Byla C-480/12)
   2013/C 26/41
   Proceso kalba: olandų

      Prašymą priimti prejudicinį sprendimą pateikęs teismas

      Hoge Raad der Nederlanden

      Šalys pagrindinėje byloje

      Kasatorė: Minister van Financiën

      Kita kasacinio proceso šalis: X BV

      Prejudiciniai klausimai

               1.

                           a)

                           Ar Muitinės kodekso (1) 203 ir 204 straipsniai, skaitomi kartu su Muitinės kodekso įgyvendinimo nuostatų (2) 859 straipsniu (pirmiausia 859 straipsnio 2 dalies c punktu), turi būti aiškinami taip, kad (tik) pagal Muitinės kodekso įgyvendinimo nuostatų 356 straipsnio 1 dalį nustatyto termino praleidimas lemia ne skolą muitinei, atsirandančią dėl prekių paėmimo iš muitinės priežiūros pagal Muitinės kodekso 203 straipsnį, bet skolą muitinei, atsirandančią pagal Muitinės kodekso 204 straipsnį?

                           b)

                           Ar siekiant teigiamai atsakyti į pirmąjį klausimą būtina, kad suinteresuotieji asmenys pateiktų muitinės įstaigoms informaciją apie priežastis, dėl kurių buvo praleistas terminas, arba kad jie bent paaiškintų muitinei, kur prekės buvo per laikotarpį nuo Muitinės kodekso [įgyvendinimo nuostatų] 356 straipsnyje nustatyto termino pabaigos iki to momento, kai jos faktiškai buvo pateiktos paskirties muitinės įstaigai?

               2.

               Aš Šeštoji direktyva (3), pirmiausia jos 7 straipsnis, turi būti aiškinama taip, kad pridėtinės vertės mokestis tampa mokėtinu, kai skola muitinei atsiranda tik pagal Muitinės kodekso 204 straipsnį?

      (1)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307).

      (2)  1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas (OL L 253; p. 1; 2004 m. specialusis leidimas lietuvių k., 2 sk., 6 t., p. 3).

      (3)  1977 m. gegužės 17 d. Šeštosios Tarybos direktyva 77/388/EEB dėl valstybių narių apyvartos mokesčių įstatymų derinimo — Bendra pridėtinės vertės mokesčio sistema: vienodas vertinimo pagrindas (OL L 145, p. 1; 2004 m. specialusis leidimas lietuvių k., 9 sk., 1 t., p. 23).


title: Byla T-26/11: 2011 m. sausio 18 d. pareikštas ieškinys byloje Fraas prieš VRDT (Juodos, smėlio, rudos, tamsiai raudonos ir pilkos spalvų rombų motyvas)

text:
               5.3.2011

               LT

               Europos Sąjungos oficialusis leidinys

               C 72/29

         2011 m. sausio 18 d. pareikštas ieškinys byloje Fraas prieš VRDT (Juodos, smėlio, rudos, tamsiai raudonos ir pilkos spalvų rombų motyvas)

   (Byla T-26/11)
   2011/C 72/46
   Proceso kalba: vokiečių

      Šalys

      Ieškovė: V. Fraas GmbH (Helmbrechts-Wüstenselbitz, Vokietija), atstovaujama advokatų R. Kunze ir G. Würtenberger

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Ieškovės reikalavimai

               —

               Panaikinti 2010 m. lapkričio 15 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1317/2010-4;

               —

               priteisti iš Vidaus rinkos derinimo tarnybos bylinėjimosi išlaidas.

      Ieškinio pagrindai ir pagrindiniai argumentai

      Prašomas įregistruoti Bendrijos prekių ženklas: vaizdinis prekių ženklas, kuriame pavaizduotas juodos, smėlio, rudos, tamsiai raudonos ir pilkos spalvų rombų motyvas, 18, 24 ir 25 klasių prekėms.

      Eksperto sprendimas: atmesti paraišką.

      Apeliacinės tarybos sprendimas: atmesti apeliaciją

      Ieškinio pagrindai: Reglamento (EB) Nr. 207/2009 (1) 7 straipsnio 1 dalies b punkto ir 7 straipsnio 2 dalies pažeidimas, nes nagrinėjamas Bendrijos prekių ženklas turi skiriamąjį požymį, ir Reglamento (EB) Nr. 207/2009 75 ir 76 straipsnių pažeidimas, nes Apeliacinė taryba neišnagrinėjo ieškovės pateiktų išsamių faktinių ir teisinių argumentų.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).


title: Byla F-8/11: 2011 m. vasario 7 d. pareikštas ieškinys byloje Nieminen prieš Tarybą

text:
               26.3.2011

               LT

               Europos Sąjungos oficialusis leidinys

               C 95/14

         2011 m. vasario 7 d. pareikštas ieškinys byloje Nieminen prieš Tarybą
   (Byla F-8/11)
   2011/C 95/22
   Proceso kalba: prancūzų

      Šalys

      Ieškovas: Risto Nieminen (Kraainen, Belgija), atstovaujamas advokatų S. Orlandi, A. Coolen, J.-N. Louis ir É. Marchal

      Atsakovė: Europos Sąjungos Taryba

      Ginčo dalykas bei aprašymas

   Paskyrimų tarnybos sprendimo nepaaukštinti pareigūno nustatant AD12 lygį per 2010 m. pareigų paaukštinimo procedūrą panaikinimas.

      Ieškovo reikalavimai

               —

               Panaikinti 2010 m. spalio 26 d. Paskyrimų tarnybos sprendimą atmesti ieškovo skundą dėl jo nepaaukštinimo nustatant AD12 lygį per 2010 m. pareigų paaukštinimo procedūrą.

               —

               Tiek, kiek reikia, panaikinti Paskyrimų tarnybos sprendimą nepaaukštinti pareigūno nustatant AD12 lygį per 2010 m. pareigų paaukštinimo procedūrą.

               —

               Priteisti iš Europos Sąjungos Tarybos bylinėjimosi išlaidas.


title: Byla T-548/12: 2012 m. gruodžio 18 d. pareikštas ieškinys byloje Deutsche Rockwool Mineralwoll prieš VRDT — Redrock Construction (REDROCK)

text:
               2.3.2013

               LT

               Europos Sąjungos oficialusis leidinys

               C 63/21

         2012 m. gruodžio 18 d. pareikštas ieškinys byloje Deutsche Rockwool Mineralwoll prieš VRDT — Redrock Construction (REDROCK)

   (Byla T-548/12)
   2013/C 63/41
   Kalba, kuria surašytas ieškinys: anglų

      Šalys

      Ieškovė: Deutsche Rockwool Mineralwoll GmbH & Co. OHG (Gladbekas, Vokietija), atstovaujama advokato J. Krenzel

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Redrock Construction s.r.o. (Praha, Čekijos Respublika)

      Reikalavimai

   Ieškovė Bendrojo Teismo prašo:

               —

               panaikinti 2012 m. spalio 16 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 1596/2011-4; ir

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: vaizdinis juodos ir baltos spalvų prekių ženklas REDROCK, be kita ko, 1, 2, 17, 19 ir 37 klasių prekėms ir paslaugoms — Bendrijos prekių ženklo registracija Nr. 3866365.

      Bendrijos prekių ženklo savininkė: kita procedūros Apeliacinėje taryboje šalis.

      Šalis, prašanti pripažinti Bendrijos prekių ženklo registraciją negaliojančia: ieškovė.

      Prašymo pripažinti registraciją negaliojančia motyvai: prašymas pripažinti registraciją negaliojančia grindžiamas Tarybos reglamento Nr. 207/2009 53 straipsnio 1 dalies a punktu, skaitomu kartu su 8 straipsnio 1 dalies b punktu. Asmuo, kuris kreipėsi dėl anuliavimo panaikinimo, rėmėsi šiomis ankstesnėmis teisėmis: Vokietijos žodinis prekių ženklas „Rock“ 1, 6, 7, 8, 17, 19, 37 ir 42 klasių prekėms ir paslaugoms, kurio registracijos Nr. 30229274; Vokietijos žodiniai prekių ženklai KEPROCK, FLEXIROCK, FORMROCK, FLOOR-ROCK, TERMAROCK, KLIMAROCK, SPEEDROCK, DUROCK, SPLITROCK, PLANAROCK, TOPROCK, KLEMMROCK, FLIXROCK, SONOROCK PLUS, VARIROCK, SONOROCK ir MASTERROCK 17, 19 ir 37 klasių prekėms ir paslaugoms, kurių registracijos Nr. 30312115, Nr. 2078534, Nr. 2078535, Nr. 2079579, Nr. 39502727, Nr. 39517348, Nr. 39543868, Nr. 39551027, Nr. 39605619, Nr. 39644214, Nr. 39707589, Nr. 39737546, Nr. 39920622, Nr. 30166175, Nr. 30166176, Nr. 30166177, Nr. 30212141.

      Anuliavimo skyriaus sprendimas: atmesti prašymą pripažinti Bendrijos prekių ženklo registraciją negaliojančia.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas.


title: Byla T-388/13: 2013 m. liepos 22 d. pareikštas ieškinys byloje Costa Crociere prieš VRDT — Guerlain (SAMSARA)

text:
               12.10.2013

               LT

               Europos Sąjungos oficialusis leidinys

               C 298/9

         2013 m. liepos 22 d. pareikštas ieškinys byloje Costa Crociere prieš VRDT — Guerlain (SAMSARA)

   (Byla T-388/13)
   2013/C 298/15
   Kalba, kuria surašytas ieškinys: anglų

      Šalys

      Ieškovė: Costa Crociere SpA (Genuja, Italija), atstovaujama advokatų A. Vanzetti, S. Bergia ir G. Sironi

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Guerlain SA (Levalua Perė, Prancūzija)

      Reikalavimai

   Ieškovė Bendrojo Teismo prašo:

               —

               panaikinti 2013 m. gegužės 13 d. Ketvirtosios apeliacinės tarybos sprendimą, priimtą byloje R 2049/2011-4, ir

               —

               priteisti iš kitų šalių bylinėjimosi išlaidas, ieškovės patirtas VRDT ir šiame procese.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: ieškovė.

      Prašomas įregistruoti Bendrijos prekių ženklas: žodinis prekių ženklas „SAMSARA“ 44 klasės paslaugoms — Bendrijos prekių ženklo paraiška Nr. 8 979 122.

      Prekių ženklo ar žymens, kuriuo remtasi per protesto procedūrą, savininkė: kita procedūros Apeliacinėje taryboje šalis.

      Prekių ženklas ar žymuo, kuriuo remiamasi: žodinio Bendrijos prekių ženklo „SAMSARA“ registracija Nr. 497 966 3 klasės prekėms.

      Protestų skyriaus sprendimas: patenkinti visą protestą.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento (EB) Nr. 207/2009 dėl Bendrijos prekių ženklo (1) 8 straipsnio 1 dalies b punkto pažeidimas.

      (1)  OL L 78, 2009, p. 1.


title: Byla T-451/12: 2012 m. spalio 15 d. pareikštas ieškinys byloje Stromberg Menswear prieš VRDT — Leketoy Stormberg Inter (STORMBERG)

text:
               2.3.2013

               LT

               Europos Sąjungos oficialusis leidinys

               C 63/19

         2012 m. spalio 15 d. pareikštas ieškinys byloje Stromberg Menswear prieš VRDT — Leketoy Stormberg Inter (STORMBERG)

   (Byla T-451/12)
   2013/C 63/39
   Kalba, kuria surašytas ieškinys: anglų

      Šalys

      Ieškovė: Stromberg Menswear Ltd (Lidsas, Jungtinė Karalystė), atstovaujama A. Tsoutsanis ir solisitoriaus C. Tulley

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Leketoy Stormberg Inter AS (Kristiansandas S, Norvegija)

      Reikalavimai

   Ieškovė Bendrojo Teismo prašo:

               panaikinti 2012 m. rugpjūčio 3 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 389/2012-4;

               pakeisti 2012 m. rugpjūčio 3 d. Vidaus rinkos derinimo tarnybos (prekių ženklams ir pramoniniam dizainui) ketvirtosios apeliacinės tarybos sprendimą byloje R 389/2012-4 ir patenkinti restitutio in integrum prašymą bei i) pirma, panaikinti 2011 m. sausio 11 d. Panaikinimo skyriaus sprendimą ir patenkinti prašymą baigti prekių ženklo registracijos panaikinimo procedūrą Nr. 4054 bei, alternatyviai, leisti Stromberg Menswear pateikti apeliacinį skundą dėl 2011 m. sausio 11 d. Panaikinimo skyriaus sprendimo baigti prekių ženklo registracijos panaikinimo procedūrą ir grąžinti apeliacinį skundą Apeliacinei tarybai; ir

               priteisti iš VRDT padengti Stromberg Menswear Apeliacinėje taryboje ir Bendrajame Teisme patirtas bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas panaikinti jo registraciją: žodinis prekių ženklas STORMBERG 25 klasės prekėms ir paslaugoms — Bendrijos prekių ženklo registracija Nr. 2557155

      Bendrijos prekių ženklo savininkė: kita procedūros Apeliacinėje taryboje šalis

      Šalis, prašanti panaikinti Bendrijos prekių ženklo registraciją: ieškovė

      Anuliavimo skyriaus sprendimas: užbaigti panaikinimo procedūrą, nes ginčijamo Bendrijos prekių ženklo savininkas atsiėmė skundą

      Apeliacinės tarybos sprendimas: atmesti restitutio in integrum prašymą atsižvelgiant į pranešimo dėl apeliacinio skundo pateikimo terminą ir pripažinti, kad apeliacinis skundas laikomas nepateiktu

      Ieškinio pagrindai:

               —

               Tarybos reglamento Nr. 207/2009 81 straipsnio pažeidimas;

               —

               Tarybos reglamento Nr. 207/2009 75 ir 76 straipsnių pažeidimas.


title: Byla T-496/11: 2015 m. kovo 4 d. Bendrojo Teismo sprendimas byloje JK/ECB (Ekonominė ir pinigų politika — ECB — Ieškinys dėl panaikinimo — Eurosistemos priežiūros politikos pagrindai — Aktas, kurį galima ginčyti — Priimtinumas — Mokėjimo ir vertybinių popierių atsiskaitymo sistemų priežiūra — Reikalavimas būti Eurosistemos valstybėje narėje, taikomas pagrindinės sandorio šalies tarpuskaitos/kliringo sistemoms — ECB kompetencija)

text:
               20.4.2015

               LT

               Europos Sąjungos oficialusis leidinys

               C 127/18

         2015 m. kovo 4 d. Bendrojo Teismo sprendimas byloje JK/ECB

   (Byla T-496/11) (1)

   ((Ekonominė ir pinigų politika - ECB - Ieškinys dėl panaikinimo - Eurosistemos priežiūros politikos pagrindai - Aktas, kurį galima ginčyti - Priimtinumas - Mokėjimo ir vertybinių popierių atsiskaitymo sistemų priežiūra - Reikalavimas būti Eurosistemos valstybėje narėje, taikomas pagrindinės sandorio šalies tarpuskaitos/kliringo sistemoms - ECB kompetencija))
   (2015/C 127/24)
   Proceso kalba: anglų

      Šalys

      Ieškovė: Jungtinė Didžiosios Britanijos ir Šiaurės Airijos Karalystė, iš pradžių atstovaujama S. Ossowski, S. Behzadi-Spencer ir E. Jenkinson, padedamų QC K. Beal, vėliau – S. Behzadi-Spencer ir E. Jenkinson, padedamų QC K. Beal ir QC P. Saini

      Atsakovas: ECB, iš pradžių atstovaujamas A. Sáinz de Vicuña Barroso ir K. Laurinavičiaus, vėliau – A. Sáinz de Vicuña Barroso ir P. Papapaschalis ir galiausiai – P. Papapaschalis ir P. Senkovic, padedamų QC R. Subiotto, advokato F.-C. Laprévote ir baristerio P. Stuart

      Ieškovės pusėje į bylą įstojusi šalis: Švedijos Karalystė, atstovaujama A. Falk, C. Meyer-Seitz, C. Stege, S. Johannesson, U. Persson ir H. Karlsson

      Atsakovės pusėje į bylą įstojusios šalys: Ispanijos Karalystė, atstovaujama abogado del Estado A. Rubio González, ir Prancūzijos Respublika, atstovaujama G. de Bergues, D. Colas ir E. Ranaivoson

      Dalykas

   2011 m. liepos 5 d. Europos centrinio banko paskelbtų Eurosistemos priežiūros politikos pagrindų panaikinimas tiek, kiek juose įtvirtintas buvimo vietos reikalavimas, taikomas pagrindinėms sandorio šalims, įsteigtoms Eurosistemai nepriklausančiose valstybėse narėse.

      Rezoliucinė dalis

               1.

               Panaikinti 2011 m. liepos 5 d. Europos Centrinio Banko (ECB) paskelbtus Eurosistemos priežiūros politikos pagrindus, kiek juose nustatytas buvimo Eurosistemos valstybėje narėje reikalavimas, taikomas pagrindinėms sandorio šalims, dalyvaujančioms vykdant finansinių vertybinių popierių tarpuskaitą/kliringą.

               2.

               ECB padengia savo ir Jungtinės Didžiosios Britanijos ir Šiaurės Airijos Karalystės patirtas bylinėjimosi išlaidas.

               3.

               Ispanijos Karalystė, Prancūzijos Respublika ir Švedijos Karalystė padengia savo patirtas bylinėjimosi išlaidas.

      (1)  OL C 340, 2011 11 19.


title: Byla C-511/08: 2010 m. balandžio 15 d. Teisingumo Teismo (ketvirtoji kolegija) sprendimas byloje ( Bundesgerichtshof (Vokietija) prašymas priimti prejudicinį sprendimą) Handelsgesellschaft Heinrich Heine GmbH prieš Verbraucherzentrale Nordrhein-Westfalen eV (Direktyva 97/7/EB — Vartotojų apsauga — Nuotolinės prekybos sutartys — Teisė atsisakyti sutarties — Prekės pristatymo išlaidų priskyrimas vartotojui)

text:
               5.6.2010

               LT

               Europos Sąjungos oficialusis leidinys

               C 148/6

         2010 m. balandžio 15 d. Teisingumo Teismo (ketvirtoji kolegija) sprendimas byloje (Bundesgerichtshof (Vokietija) prašymas priimti prejudicinį sprendimą) Handelsgesellschaft Heinrich Heine GmbH prieš Verbraucherzentrale Nordrhein-Westfalen eV

   (Byla C-511/08) (1)

   (Direktyva 97/7/EB - Vartotojų apsauga - Nuotolinės prekybos sutartys - Teisė atsisakyti sutarties - Prekės pristatymo išlaidų priskyrimas vartotojui)
   2010/C 148/09
   Proceso kalba: vokiečių

      Prašymą priimti prejudicinį sprendimą pateikęs teismas

      Bundesgerichtshof

      Šalys pagrindinėje byloje

      Ieškovė: Handelsgesellschaft Heinrich Heine GmbH

      Atsakovė: Verbraucherzentrale Nordrhein-Westfalen eV

      Dalykas

   Prašymas priimti prejudicinį sprendimą — Bundesgerichtshof — 1997 m. gegužės 20 d. Europos Parlamento ir Tarybos direktyvos 97/7/EB dėl vartotojų apsaugos, susijusios su nuotolinės prekybos sutartimis, 6 straipsnio 1 dalies antro sakinio ir 2 dalies išaiškinimas (OL L 144, p. 19; 2004 m. specialusis leidimas lietuvių k., 15 sk., 3 t., p. 319) — Nacionalinės teisės nuostatos, pagal kurias prekių pristatymo išlaidos gali tekti vartotojui šiam atsisakius sutarties.

      Rezoliucinė dalis

   1997 m. gegužės 20 d. Europos Parlamento ir Tarybos direktyvos 97/7/EB dėl vartotojų apsaugos, susijusios su nuotolinės prekybos sutartimis, 6 straipsnio 1 dalies pirmos pastraipos antras sakinys ir 2 dalis turi būti aiškinami kaip draudžiantys nacionalinės teisės nuostatas, pagal kurias leidžiama, kad nuotolinės prekybos sutarties atveju tiekėjas prekių pristatymo išlaidas priskirtų vartotojui, jei pastarasis pasinaudojo teise atsisakyti sutarties.

      (1)  OL C 32, 2009 2 7.


title: Byla C-538/11: 2011 m. spalio 21 d. Landesgericht Salzburg (Austrija) pateiktas prašymas priimti prejudicinį sprendimą byloje Hermine Sax prieš Pensionsversicherungsanstalt Landesstelle Salzburg

text:
               28.1.2012

               LT

               Europos Sąjungos oficialusis leidinys

               C 25/30

      2011 m. spalio 21 d.Landesgericht Salzburg (Austrija) pateiktas prašymas priimti prejudicinį sprendimą byloje Hermine Sax prieš Pensionsversicherungsanstalt Landesstelle Salzburg

      (Byla C-538/11)
      (2012/C 25/52)
      Proceso kalba: vokiečių

         Prašymą priimti prejudicinį sprendimą pateikęs teismas

         Landesgericht Salzburg

         Šalys pagrindinėje byloje

         Ieškovė: Hermine Sax

         Atsakovė: Pensionsversicherungsanstalt Landesstelle Salzburg

         Prejudiciniai klausimai

                  1.

                  Ar Reglamentas (EB) Nr. 883/2004, šiuo atveju pirmiausia jo 7 straipsnis ir III antraštinės dalies 1 skyrius (Ligos išmokos), ir Reglamentas (EB) Nr. 987/2009 turi būti aiškinami taip, kad slaugos reikalingas asmuo, kuris gauna Austrijos pensiją, pagal Bundespflegegeldgesetz (Federalinis įstatymas dėl slaugos pašalpų) gali reikalauti sumokėti slaugos pašalpą kaip ligos išmoką pinigais, nepriklausomai nuo to, ar jis turi pagrindinę gyvenamąją vietą Vokietijos Federacinėje Respublikoje, jei jis įvykdo visas kitas Bundespflegegeldgesetz nustatytas sąlygas, susijusias su teise gauti šias išmokas, ir ar dėl to šie reglamentai draudžia taikyti nacionalinę Bundespflegegeldgesetz 3 straipsnyje įtvirtintą nuostatą?

                  2.

                  Jei į pirmąjį klausimą būtų atsakyta teigiamai:
                  Ar Reglamentas (EB) Nr. 883/2004, šiuo atveju pirmiausia jo 10 straipsnis ir 11 straipsnio 3 dalies e punktas bei 21, 29 ir 34 straipsniai ir (arba) III antraštinės dalies 1 skyrius (Ligos išmokos), ir Reglamentas (EB) Nr. 987/2009 turi būti aiškinami taip, kad slaugos reikalingas asmuo, gaunantis dvigubą pensiją, t. y. Austrijos pensiją ir Vokietijos pensiją, pagal Bundespflegegeldgesetz gali reikalauti mokėti slaugos pašalpą kaip ligos išmoką pinigais, nepriklausomai nuo to, ar jis turi pagrindinę gyvenamąją vietą Vokietijos Federacinėje Respublikoje, jei jis įvykdo visas kitas Bundespflegegeldgesetz nustatytas sąlygas, susijusias su teise gauti šias išmokas, ir ar dėl to šie reglamentai draudžia taikyti nacionalinę Bundespflegegeldgesetz 3 straipsnyje įtvirtintą nuostatą?

                  3.

                  Jei į pirmąjį klausimą būtų atsakyta teigiamai:
                  Kaip turi būti aiškinamas Reglamentas (EB) Nr. 883/2004, pirmiausia jo 10 ir 34 straipsniai bei 31 straipsnis, ir Reglamentas (EB) Nr. 987/2009, kai sutampa ir yra įskaitomos socialinės apsaugos sistemos išmokos, skirtos padengti ilgalaikės priežiūros poreikio riziką, kai šiuo atveju yra teisė gauti mišrią Vokietijos slaugos išmoką (renkantis tarp išmokos natūra ir išmokos pinigais) ir Austrijos slaugos pašalpą, būtent:

                              3.1.

                              Ar tik Vokietijos, kaip gyvenamosios vietos valstybės, mokama išmoka pinigais arba tik slaugos išmoka natūra arba visa slaugos išmoka (bendra slaugos išmokos pinigais ir slaugos išmokos natūra vertės suma) turi būti įskaitoma į „eksportuotiną“ Austrijos slaugos pašalpą, mokamą pagal Bundespflegegeldgesetz, ir ar reikia atsižvelgti į skirtingą kainų lygį atitinkamose valstybėse narėse?

                              3.2.

                              Ar ginčytino įskaitymo atveju svarbu atsižvelgti į tai, ar gyvenamosios vietos valstybė suteikia tokias pačias garantijas teikiančias slaugos išmokas, ar visgi įskaitymo atveju neturi būti atsižvelgiama į gyvenamosios vietos valstybėje narėje mokamas slaugos išmokas, kurios numatytos tik gyvenamosios vietos valstybės socialinės apsaugos sistemoje, siekiant padengti ilgalaikės priežiūros poreikio riziką?

                              3.3.

                              Ar socialinių bylų teismas, į kurį kreipėsi slaugos reikalingas asmuo, turi įvertinti esmines įskaitymo sąlygas, jei atsakovė, kaip sprendimus priimanti įstaiga, nebuvo pradėjusi procedūros, kaip tai suprantama pagal Reglamento (EB) Nr. 987/2009 31 straipsnį, nepateikė argumentų tokias pačias garantijas teikiančių išmokų klausimu ir visų pirma neinformavo slaugos reikalingą asmenį, kad išmokos negali sutapti?


title: Byla F-82/14: 2015 m. rugsėjo 22 d. Tarnautojų teismo (pirmoji kolegija) sprendimas byloje Gioria/Komisija (Viešoji tarnyba — Atviri konkursai — Konkursas EPSO/AST/126/12 — Giminystės ryšys tarp atrankos komisijos nario ir kandidato — Interesų konfliktas — Pareigūnų tarnybos nuostatų 27 straipsnis — Pareigūnų, pasižyminčių didžiausiu integralumu, įdarbinimas — Sprendimas pašalinti kandidatą iš konkurso)

text:
               3.11.2015

               LT

               Europos Sąjungos oficialusis leidinys

               C 363/47

         2015 m. rugsėjo 22 d. Tarnautojų teismo (pirmoji kolegija) sprendimas byloje Gioria/Komisija

   (Byla F-82/14) (1)

   ((Viešoji tarnyba - Atviri konkursai - Konkursas EPSO/AST/126/12 - Giminystės ryšys tarp atrankos komisijos nario ir kandidato - Interesų konfliktas - Pareigūnų tarnybos nuostatų 27 straipsnis - Pareigūnų, pasižyminčių didžiausiu integralumu, įdarbinimas - Sprendimas pašalinti kandidatą iš konkurso))
   (2015/C 363/56)
   Proceso kalba: italų

      Šalys

      Ieškovas: Roberto Gioria (Veruno, Italija), atstovaujamas advokato M. Cornacchia

      Atsakovė: Europos Komisija, atstovaujama J. Currall ir G. Gattinara

      Bylos dalykas

   Prašymas panaikinti sprendimą pašalinti ieškovą iš konkurso EPSO/AST/126/2012 dėl to, kad jis neinformavo atrankos komiteto, jog jį siejo giminystės ryšys su vienu atrankos komisijos nariu.

      Sprendimo rezoliucinė dalis

               1.

               Atmesti ieškinį.

               2.

               R. Gioria padengia pusę savo bylinėjimosi išlaidų.

               3.

               Europos Komisija padengia savo bylinėjimosi išlaidas ir iš jos priteisiama pusė R. Gioria patirtų bylinėjimosi išlaidų.

      (1)  OL C 388, 2014 11 3, p. 32.


title: Byla C-155/05 Commissione Tributaria Regionale di Firenze — Sezione 332005 m. kovo 23 d. nutartimi pateiktas prašymas priimti prejudicinį sprendimą byloje Villa Maria Beatrice Hospital srl prieš Agenzia Entrate Ufficio Firenze 1

text:
               25.6.2005

               LT

               Europos Sąjungos oficialusis leidinys

               C 155/4

      Commissione Tributaria Regionale di Firenze — Sezione 332005 m. kovo 23 d. nutartimi pateiktas prašymas priimti prejudicinį sprendimą byloje Villa Maria Beatrice Hospital srl prieš Agenzia Entrate Ufficio Firenze 1

   (Byla C-155/05)
   (2005/C 155/07)
   Proceso kalba: italų

      Commissione Tributaria Regionale di Firenze — Sezione 332005 m. kovo 23 d. nutartimi, kurią Teisingumo Teismo sekretoriatas gavo 2005 m. balandžio 6 d., kreipėsi į Europos Bendrijų Teisingumo Teismą su prašymu, priimti prejudicinį sprendimą byloje Villa Maria Beatrice Hospital srl prieš Agenzia Entrate Ufficio Firenze 1.

      Commissione Tributaria Regionale di Firenze — Sezione 33 prašo Teisingumo Teismo atsakyti į šį klausimą:
   „Ar 1972 m. spalio 26 d. Respublikos Prezidento dekreto Nr. 633 10 straipsnio 27d punktas atitinka 1977 m. gegužės 17 d. Šeštosios Tarybos direktyvos (EEB) (1) 13 straipsnio B dalies“ Kiti atleidimo nuo mokesčio atvejai „c punktą?“

      (1)  OL L 145, 1977 6 13, p. 1.


title: Byla T-324/04 2004 m. rugpjūčio 6 d. pareikštas ieškinys Europos Bendrijų Komisijai

text:
               4.12.2004

               LT

               Europos Sąjungos oficialusis leidinys

               C 300/42

         2004 m. rugpjūčio 6 d. pareikštas ieškinys Europos Bendrijų Komisijai
   (Byla T-324/04)
   (2004/C 300/83)
   Proceso kalba: prancūzų
   2004 m. rugpjūčio 6 d. Europos Bendrijų Pirmosios instancijos teisme buvo pareikštas F, gyvenančio Rhode St Genèse (Belgija), atstovaujamo advokato Eric Boigelot, ieškinys Europos Bendrijų Komisijai.
   Ieškovas Pirmosios instancijos teismo prašo:

               —

               panaikinti 2004 m. sausio 8 d. PMO2 (Asmeninių teisių į išmokas administravimo ir apskaičiavimo tarnyba - Darbo užmokestis, komandiruotės, ekspertai) sprendimą, nustatantį ieškovo neteisėtai gautų sumų pirmojo grąžinimo sąlygas;

               —

               panaikinti 2003 m. lapkričio 18 d. PMO1 (Asmeninių teisių į išmokas administravimo ir apskaičiavimo tarnyba - Asmeninių piniginių teisių į išmokas administravimas) sprendimą, panaikinantį ieškovui išmokėtą ekspatriacijos išmoką;

               —

               panaikinti 2004 m. vasario 9 d. PMO2 sprendimą, nustatantį ieškovo neteisėtai gautų sumų grąžinimo sąlygas;

               —

               panaikinti 2004 m. liepos 2 d. Paskyrimų tarnybos (AIPN) sprendimą, kurį ieškovas gavo 2004 m. liepos 7 d., kuriuo atsakoma į ieškovo pateiktą skundą;

               —

               panaikinti visus vėlesnius ir (arba) su šiais sprendimais susijusius veiksmus, atliktus po ieškinio padavimo;

               —

               nurodyti grąžinti visas išskaičiuotas ar išskaičiuosimas iš ieškovo darbo užmokesčio sumas nuo 2004 m. vasario mėnesio kartu su 5,25 proc. palūkanomis nuo skundo pateikimo dienos.

               —

               atlyginti ieškovui moralinę žalą, įvertintą ex aequo et bono 3000 eurų suma dėl patirtų nuostolių, paliekant teisę ją padidinti proceso metu;

               —

               bet kokiu atveju priteisti iš atsakovo bylinėjimosi išlaidas, įskaitant mokesčius ir honorarus, ieškovo sumokėtus konsultantui pateikiant ieškinį.

         Teisiniai pagrindai ir pagrindiniai argumentai
   Ieškovas pradėjo dirbti Komisijoje 1987 m. rugsėjo 16 d. Iš pradžių savo pareigas jis ėjo Liuksemburge, o nuo 1989 m. balandžio 1 d. dirba Briuselyje. Ieškovas pasinaudojo teise į ekspatriacijos išmoką tiek Liuksemburge, tiek Briuselyje.
   Skundžiamais sprendimais Komisija panaikino šią teisę atgaline tvarka ieškovo perkėlimui į Briuselį, atsižvelgdama į tai, kad ieškovas gyveno ir dirbo Briuselyje per atitinkamą laikotarpį nuo 1982 m. kovo 16 d. iki 1987 m. kovo 15 d. Komisija taip pat nustatė ieškovo neteisėtai gautų sumų atlyginimo sąlygas.
   Grįsdamas savo ieškinį, ieškovas remiasi Tarnybos nuostatų 69 ir 85 straipsnių, Tarnybos nuostatų VII priedo 4 straipsnio, gero administravimo, teisėtų lūkesčių apsaugos ir vienodo vertinimo principų pažeidimu. Be to jis remiasi rūpestingumo pareigos pažeidimu ir akivaizdžiomis vertinimo klaidomis. Šiame kontekste ieškovas pirmiausia nurodo, kad atitinkamu laikotarpiu jis dirbo juodosios metalurgijos įmonių profesinėje užsienio organizacijoje. Ieškovo manymu, ši organizacija turėtų būti laikoma tarptautine organizacija ir todėl į laikotarpį, kurio metu joje dirbo, neturėtų būti atsižvelgiama. Be to, ieškovas nurodo, kad bet kuriuo atveju didžiąją atitinkamo laikotarpio dalį jis nebuvo nuolat Briuselyje, nes jo ekonominė veikla tuo metu buvo sutelkta užsienyje.


title: Byla T-108/09: 2009 m. kovo 16 d. pareikštas ieškinys byloje Ravensburger prieš VRDT — Educa Borras (MEMORY)

text:
               6.6.2009

               LT

               Europos Sąjungos oficialusis leidinys

               C 129/16

         2009 m. kovo 16 d. pareikštas ieškinys byloje Ravensburger prieš VRDT — Educa Borras (MEMORY)
   (Byla T-108/09)
   2009/C 129/27
   Kalba, kuria surašytas ieškinys: anglų

      Šalys

      Ieškovė: Ravensburger AG (Ravensburgas, Vokietija), atstovaujama advokato ir solisitoriaus R. Kunze ir advokato G. Würtenberger

      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT)

      Kita procedūros Apeliacinėje taryboje šalis: Educa Borras S.A. (Sant Quirze del Valles, Ispanija)

      Ieškovės reikalavimai

               —

               Panaikinti 2009 m. sausio 8 d. VRDT antrosios apeliacinės tarybos sprendimą byloje R 305/2008-2;

               —

               priteisti iš VRDT bylinėjimosi išlaidas.

      Ieškinio pagrindai ir pagrindiniai argumentai

      Įregistruotas Bendrijos prekių ženklas, dėl kurio pateiktas prašymas pripažinti jo registraciją negaliojančia: žodinis prekių ženklas „MEMORY“ 9 ir 28 klasių prekėms

      Bendrijos prekių ženklo savininkas: ieškovė

      Šalis, prašanti pripažinti Bendrijos prekių ženklo registraciją negaliojančia: Kita procedūros Apeliacinėje taryboje šalis

      Anuliavimo skyriaus sprendimas: Pripažinti Bendrijos prekių ženklo registraciją negaliojančia

      Apeliacinės tarybos sprendimas: Atmesti apeliaciją

      Ieškinio pagrindai: Tarybos reglamento Nr.40/94 7 straipsnio 1 dalies b ir c punktų, skaitomų kartu su jo 51 straipsnio 1 dalies a punktu, pažeidimas, nes Apeliacinė taryba klaidingai nusprendė, jog žodis „memory“ yra aprašomojo pobūdžio ir neturėjo skiriamojo požymio anuliavimo procedūros metu, ir taip nepagrįstai nepaisė to, kad atsižvelgti į šias aplinkybes galima tik tuomet, jeigu jos buvo būdingos atitinkamo prekių ženklo registracijos metu; Tarybos reglamento Nr.40/94 7 straipsnio 1 dalies b ir c punktų, skaitomų kartu su jo 51 straipsnio 1 dalies a punktu, pažeidimas, nes Apeliacinė taryba klaidingai nusprendė, jog žodis „memory“ vartojamas vien kaip aprašomasis, remdamasi tik dviem vartojimo Europos Bendrijoje pavyzdžiais, tačiau nenustačiusi, ar šie vartojimo atvejai reiškia, kad žodis vartojamas kaip aprašomasis, ir taip nepaisė įregistruoto Bendrijos prekių ženklo ilgą laiką neginčijamo naudojimo žaidimams žymėti konkurencingoje į vartotoją orientuotoje rinkoje; Apeliacinės tarybos išvada, jog aptariamas įregistruotas prekių ženklas buvo aprašomojo pobūdžio ir neturėjo skiriamojo požymio, klaidingai buvo pagrįsta vien neįvertintais, ne Europos Sąjungos kilmės šaltiniais; Tarybos reglamento Nr. 40/94 75 straipsnio pažeidimas, nes Apeliacinė taryba padarė klaidą atsisakydama patenkinti ieškovės pateiktą prašymą surengti žodinį nagrinėjimą.


title: Byla C-325/13 P: 2013 m. birželio 17 d. Peek & Cloppenburg KG pateiktas apeliacinis skundas dėl 2013 m. balandžio 18 d. Bendrojo Teismo (penktoji kolegija) priimto sprendimo byloje T-506/11 Peek & Cloppenburg KG prieš Vidaus rinkos derinimo tarnybą (prekių ženklams ir pramoniniam dizainui)

text:
               24.8.2013

               LT

               Europos Sąjungos oficialusis leidinys

               C 245/4

         2013 m. birželio 17 d.Peek & Cloppenburg KG pateiktas apeliacinis skundas dėl 2013 m. balandžio 18 d. Bendrojo Teismo (penktoji kolegija) priimto sprendimo byloje T-506/11 Peek & Cloppenburg KG prieš Vidaus rinkos derinimo tarnybą (prekių ženklams ir pramoniniam dizainui)

   (Byla C-325/13 P)
   2013/C 245/07
   Proceso kalba: vokiečių

      Šalys

      Apeliantė: Peek & Cloppenburg KG (Diuseldorfas, Vokietija), atstovaujama advokato P. Lange

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Peek & Cloppenburg KG (Hamburgas, Vokietija)

      Apeliantės reikalavimai

   Apeliantė Teisingumo Teismo prašo:

               —

               panaikinti 2013 m. balandžio 18 d. Europos Sąjungos Bendrojo Teismo sprendimą byloje T-506/11;

               —

               panaikinti 2011 m. vasario 28 d. Vidaus rinkos derinimo tarnybos pirmosios apeliacinės tarybos sprendimą byloje R 53/2005-1;

               —

               priteisti iš Vidaus rinkos derinimo tarnybos ir Peek & Cloppenburg KG (Hamburgas) bylinėjimosi išlaidas.

      Apeliacinio skundo pagrindai ir pagrindiniai argumentai

   Apeliantė teigia, kad buvo pažeista Bendrijos prekių ženklo reglamento (1) 8 straipsnio 4 dalis, nes klaidingai išaiškinta frazė „suteikia teisę uždrausti naudoti vėlesnį prekių ženklą“.
   Priešingai Bendrojo Teismo nuomonei, negalima daryti išvados, kad šia nuostata reikalaujama tik kad nurodyta teisė turėtų didesnę negu vietinę reikšmę. Nurodytą frazę reikia aiškinti taip, kad ja dar labiau susiaurinamas didesnę negu vietinę reikšmę turinčių žymenų, kuriais galima grįsti protestą, ratas. Šis aiškinimas reiškia, kad nagrinėjamas nacionalinis žymuo jo savininkui turi suteikti teisę uždrausti naudoti vėlesnį prekių ženklą visoje valstybės narės teritorijoje, iš kurios jis yra kilęs.
   Tai patvirtina protesto dėl prekių ženklo registravimo procedūros esmė, Bendrijos prekių ženklo reglamento 110 ir 111 straipsnių nuostatos ir Direktyvos 2008/95/EB (2) 4 straipsnio 4 dalies b punkto, identiško Bendrijos prekių ženklo reglamento 8 straipsnio 4 daliai, supratimas.
   Vokietijos teisės aktų leidėjas perkėlė Direktyvos 2008/95/EB 4 straipsnio 4 dalies b punktą į nacionalinę teisę ir teisingai išaiškino jį taip, kad nagrinėjamas žymuo jo savininkui turi suteikti teisę uždrausti naudoti vėlesnį prekių ženklą visoje Vokietijos Federacinės Respublikos teritorijoje. Frazės „suteikia teisę uždrausti naudoti vėlesnį prekių ženklą“ aiškinimas kelia abejonių.
   Papildomai apeliantė nurodo Bendrijos prekių ženklo reglamento 8 straipsnio 4 dalies pažeidimą, Bendrajam Teismui klaidingai išaiškinus frazę „didesnė negu vietinė reikšmė“. Šiuo klausimu ji remiasi protesto procedūros esme ir tikslu susiaurinti nacionalinių žymenų, kuriais galima grįsti protestą, ratą, sąsaja su Bendrijos prekių ženklo reglamento 110 ir 111 straipsniais, taip pat Direktyvos 2008/95/EB 4 straipsnio 4 dalies b punktu.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1).

      (2)  2008 m. spalio 22 d. Europos Parlamento ir Tarybos direktyva 2008/95/EB valstybių narių teisės aktams, susijusiems su prekių ženklais, suderinti (OL L L 299, p. 25).


title: Byla F-86/09: 2009 m. spalio 21 d. pareikštas ieškinys byloje W prieš Komisiją

text:
               16.1.2010

               LT

               Europos Sąjungos oficialusis leidinys

               C 11/40

         2009 m. spalio 21 d. pareikštas ieškinys byloje W prieš Komisiją
   (Byla F-86/09)
   2010/C 11/77
   Proceso kalba: prancūzų

      Šalys

      Ieškovas: W (Briuselis, Belgija), atstovaujamas advokato E. Boigelot

      Atsakovė: Europos Bendrijų Komisija

      Ginčo dalykas bei aprašymas

   Prašymas panaikinti sprendimą nesuteikti ieškovui išmokos šeimai.

      Ieškovo reikalavimai

               —

               Panaikinti 2009 m. kovo 5 d. Individualių išmokų administravimo ir mokėjimo biuro sprendimą nesuteikti ieškovui išmokos šeimai.

               —

               Panaikinti 2009 m. liepos 17 d. Personalo ir administracijos generalinio direktorato generalinio direktoriaus, veikusio kaip Paskyrimų tarnyba, priimtą sprendimą atmesti ieškovo 2009 m. balandžio 2 d. pagal Pareigūnų tarnybos nuostatų 90 straipsnio 2 dalį pateiktą skundą, įregistruotą Nr. R/149/09.

               —

               Priteisti iš Europos Bendrijų Komisijos bylinėjimosi išlaidas.


title: Byla C-139/07 P: 2010 m. birželio 29 d. Teisingumo Teismo (didžioji kolegija) sprendimas byloje Europos Komisija prieš Technische Glaswerke Ilmenau GmbH, Suomijos Respubliką ir Švedijos Karalystę (Apeliacinis skundas — Teisė susipažinti su institucijų dokumentais — Reglamentas (EB) Nr. 1049/2001 — Su valstybės pagalbos kontrolės procedūromis susiję dokumentai — Su tyrimo tikslų apsauga susijusi išimtis — Atitinkamos institucijos pareiga konkrečiai ir individualiai išnagrinėti prašyme leisti susipažinti nurodytų dokumentų turinį)

text:
               28.8.2010

               LT

               Europos Sąjungos oficialusis leidinys

               C 234/2

         2010 m. birželio 29 d. Teisingumo Teismo (didžioji kolegija) sprendimas byloje Europos Komisija prieš Technische Glaswerke Ilmenau GmbH, Suomijos Respubliką ir Švedijos Karalystę

   (Byla C-139/07 P) (1)

   (Apeliacinis skundas - Teisė susipažinti su institucijų dokumentais - Reglamentas (EB) Nr. 1049/2001 - Su valstybės pagalbos kontrolės procedūromis susiję dokumentai - Su tyrimo tikslų apsauga susijusi išimtis - Atitinkamos institucijos pareiga konkrečiai ir individualiai išnagrinėti prašyme leisti susipažinti nurodytų dokumentų turinį)
   2010/C 234/02
   Proceso kalba: vokiečių

      Šalys

      Apeliantė: Europos Komisija, atstovaujama V. Kreuschitz, P. Aaltoet, C. Docksey

      Kitos proceso šalys: Technische Glaswerke Ilmenau GmbH, atstovaujama advokatų C. Arhold ir N. Wimmer, Suomijos Respublika, atstovaujama J. Heliskoski, Švedijos Karalystė, atstovaujama K. Wistrand, S. Johannesson ir K. Petkovska

      Šalis, įstojusi į bylą Technische Glaswerke Ilmenau GmbH reikalavimams palaikyti: Danijos Karalystė, atstovaujama B. Weis Fogh

      Dalykas

   Apeliacinis skundas, pateiktas dėl 2006 m. gruodžio 14 d. Pirmosios instancijos teismo (penktoji kolegija) sprendimo Technische Glaswerke Ilmenau prieš Komisiją (T-237/02), kuriuo Pirmosios instancijos teismas panaikino 2002 m. gegužės 28 d. Komisijos sprendimą tiek, kiek juo atsisakoma ieškovei leisti susipažinti su dokumentais, susijusiais su jai suteiktos valstybės pagalbos kontrolės procedūromis — Reglamento Nr. 1049/2001 taikymas dokumentams, susijusiems su valstybės pagalbos kontrolės procedūromis — Susijusios institucijos pareiga atlikti konkretų ir individualų paraiškoje dėl galimybės susipažinti su dokumentais nurodytų dokumentų turinio vertinimą.

      Rezoliucinė dalis

               1.

               Panaikinti 2006 m. gruodžio 14 d. Europos Bendrijų Pirmosios instancijos teismo sprendimo Technische Glaswerke Ilmenau prieš Komisiją (T-237/02) 1 ir 3 rezoliucines dalis.

               2.

               Atmesti Europos Bendrijų Pirmosios instancijos teisme pateiktą ieškinį, kuriuo prašoma panaikinti 2002 m. gegužės 28 d. Europos Bendrijų Komisijos sprendimą tiek, kiek juo neleista susipažinti su valstybės pagalbos, suteiktos Technische Glaswerke Ilmenau GmbH, kontrolės procedūrų dokumentais.

               3.

               Nurodyti Technische Glaswerke Ilmenau GmbH padengti savo ir Europos Komisijos bylinėjimosi išlaidas, patirtas pirmojoje ir šioje apeliacinėje instancijose.

               4.

               Danijos Karalystė, Suomijos Respublika ir Švedijos Karalystė padengia savo bylinėjimosi išlaidas.

      (1)  OL C 140, 2007 6 23.


title: Byla T-474/07: 2009 m. spalio 5 d. Pirmosios instancijos teismo nutartis byloje Komisija prieš CAE Consulting Sven Rau

text:
               21.11.2009

               LT

               Europos Sąjungos oficialusis leidinys

               C 282/62

         2009 m. spalio 5 d. Pirmosios instancijos teismo nutartis byloje Komisija prieš CAE Consulting Sven Rau

   (Byla T-474/07) (1)

   2009/C 282/116

      Proceso kalba: vokiečių

   Pirmosios kolegijos pirmininkas nutartimi nurodė išbraukti bylą iš registro.

      (1)  OL C 79, 2008 3 29.


title: Byla F-9/12: 2012 m. sausio 20 d. pareikštas ieškinys byloje ZZ prieš Parlamentą

text:
               5.5.2012

               LT

               Europos Sąjungos oficialusis leidinys

               C 133/30

         2012 m. sausio 20 d. pareikštas ieškinys byloje ZZ prieš Parlamentą

   (Byla F-9/12)
   2012/C 133/60
   Proceso kalba: prancūzų

      Šalys

      Ieškovė: ZZ, atstovaujama advokatų L. Lévi, M. Vandenbussche

      Atsakovas: Europos Parlamentas

      Ginčo dalykas bei aprašymas

   Prašymas priteisti iš Europos Parlamento atlyginti materialinę ir moralinę žalą, kurią galbūt patyrė ieškovė dėl klaidų, padarytų administruojant rezervo sąrašą, į kurį ji yra įrašyta.

      Ieškovės reikalavimai

               —

               Pripažinti Parlamento deliktinę atsakomybę dėl klaidų, padarytų administruojant rezervo sąrašą, į kurį ji yra įrašyta.

               —

               Atlyginti ieškovei materialinę žalą už laikotarpį nuo 2003 m. gruodžio iki 2011 m. gruodžio išmokant 749 449,30 eurų ir papildomai sumokant įmokas į pensijų fondą, o už vėlesnį laikotarpį iki teisės aktais nustatyto pensinio amžiaus kas mėnesį mokant sumą, atitinkančią fiksuotą AD pareigų grupės, AD 9 kategorijos 2 lygio pareigūnų atlyginimą antraisiais metais, atsižvelgiant į įprastą to paties lygio pareigūno karjerą, bei sumokant įmokas į sveikatos draudimo fondą. Šios sumos išmokamos su Europos centrinio banko nustatyto dydžio, padidinto dviem procentiniais punktais, palūkanomis už pavėluotą mokėjimą.

               —

               Atlyginti ieškovei 70 000 eurų moralinės žalos.

               —

               Priteisti iš Europos Parlamento bylinėjimosi išlaidas.


title: Byla C-484/04 Europos Bendrijų Komisijos 2004 m. lapkričio 23 d. pareikštas ieškinys Jungtinei Karalystei

text:
               5.2.2005

               LT

               Europos Sąjungos oficialusis leidinys

               C 31/7

         Europos Bendrijų Komisijos 2004 m. lapkričio 23 d. pareikštas ieškinys Jungtinei Karalystei
   (Byla C-484/04)
   (2005/C 31/16)
   Proceso kalba: anglų
   2004 m. lapkričio 23 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Gérard Rozet ir Nicola Yerrell, nurodžiusių adresą dokumentams įteikti Liuksemburge, ieškinys Jungtinei Karalystei.
   Europos Bendrijų Komisija Teisingumo Teismo prašo:

               1)

               Pripažinti, kad:

                           a)

                           taikydama išimtį darbuotojams, kurių darbo laikas yra iš dalies neskaičiuojamas ar nustatytas iš anksto, ar gali būti nustatytas paties darbuotojo; ir

                           b)

                           nepriimdama atitinkamų priemonių teisės į kasdienį ir savaitės poilsį įgyvendinimui,

                     Jungtinė Karalystė neįvykdė savo įsipareigojimų pagal 1993 m. lapkričio 23 d. Tarybos direktyvos 93/104/EB dėl tam tikrų darbo laiko organizavimo aspektų (1) 17 straipsnio 1 dalį ir EB sutarties 249 straipsnį.

               2)

               Priteisti iš Jungtinės Karalystės bylinėjimosi išlaidas.

         Teisiniai pagrindai ir pagrindiniai argumentai
   17 straipsnio 1 dalyje numatytų išimčių taikymas
   Direktyvos 17 straipsnio 1 dalis numato valstybių narių galimybę taikyti tam tikrų Direktyvos straipsnių išlygas, kai, atsižvelgiant į atitinkamos veiklos konkrečias ypatybes, darbo laiko trukmė neskaičiuojama arba iš anksto nenustatoma, arba ją gali nusistatyti patys darbuotojai.
   Šią Direktyvą į nacionalinę teisę Jungtinė Karalystė perkėlė 1998 m. Darbo laiko taisyklėmis (SI 1998/1833) (toliau – 1998 m. taisyklės). Šių taisyklių 20 punktas iš pradžių apėmė išimtį, taikomą nuostatoms, reglamentuojančioms maksimalų savaitės darbo laiką, naktinio darbo trukmę, dienos ir savaitės poilsį ir poilsio pertraukas, kuri iš esmės atspindėjo Direktyvos 17 straipsnio 1 dalies nuostatas.
   Vis dėlto vėliau 1999 m. Darbo laiko taisyklių (SI 1999/3372) 4 punktas 1998 m. Darbo laiko taisyklių 20 punktą papildė nauju papunkčiu, kuriame sakoma:

                  „(2)

                  Kai darbuotojo darbo laiko dalis yra skaičiuojama ar iš anksto nustatyta ar jo pats darbuotojas nusistatyti negali, bet specifinis veiklos pobūdis yra toks, kad be darbdavio nurodymo darbuotojas taip pat gali pats atlikti darbą, kurio trukmė nėra skaičiuojama ar iš anksto nustatyta, ar gali būti nusistatyta paties darbuotojo, 4 punkto 1 ir 2 dalys, 6 punkto 1, 2 ir 7 dalys yra taikomos tik tai jo darbo daliai, kuri yra skaičiuojama ar iš anksto nustatyta ar negali būti nusistatyta paties darbuotojo“.

   (4 ir 6 punktai reglamentuoja atitinkamai maksimalų savaitės darbo laiką ir naktinio darbo trukmę).
   Šis pakeitimas nustatė papildomą išimtį tais atvejais, kai tik dalis darbuotojo darbo laiko yra apskaičiuojama, iš anksto nustatoma arba jį gali nusistatyti pats darbuotojas. Tokiais atvejais savaitės darbo laiką ir naktinį darbą reglamentuojančios nuostatos taikomos tik tai darbuotojo darbo daliai, kuri yra apskaičiuojama, iš anksto nustatyta ar negali būti nusistatyta paties darbuotojo.
   Komisijos nuomone, 20 punkto 2 dalis yra už direktyvos 93/104/EB 17 straipsnio 1 dalyje nustatytų išimčių, taikomų tik darbuotojams, kurių visas darbo laikas neskaičiuojamas arba iš anksto nenustatomas, arba jį gali nusistatyti patys darbuotojai, ribų.
   Nuostatų, susijusių su darbuotojų poilsio laiku, įgyvendinimas
   Direktyvos 3 ir 5 straipsniai kiekvienam darbuotojui nustato minimalų kasdienio ir savaitės poilsio laiką. Atitinkamos Jungtinės Karalystės nacionalinės teisės aktų nuostatos yra įtvirtintos 1998 m. taisyklių 10 ir 11 punktuose. Vis dėlto Prekybos ir pramonės departamento parengtų gairių dėl 1998 m. taisyklių įgyvendinimo 5 skirsnis (pavadintas „Pertrauka“) nustato:

      „Darbdaviai privalo užtikrinti, kad darbuotojai galėtų pailsėti, tačiau neprivalo užtikrinti, kad jie ilsisi“.

   Kitaip tariant, darbdaviams yra nurodoma, kad jie neprivalo užtikrinti, jog darbuotojai iš tiesų naudotųsi jiems priklausančiais poilsio laikotarpiais, bet tik užtikrinti, kad darbuotojui, nusprendusiam tą daryti, nėra kliudoma.
   Komisijos nuomone, tokiu būdu gairės aiškiai paremia ir skatina Direktyvos reikalavimų nesilaikymo praktiką.

      (1)  1993 m. lapkričio 23 d. Tarybos direktyva 93/104/EB dėl tam tikrų darbo laiko organizavimo aspektų (OL L 307, 1993 12 13, p. 18).


title: Byla T-277/06: 2009 m. gegužės 7 d. Pirmosios instancijos teismo sprendimas byloje Omnicare prieš VRDT — Astellas Pharma (OMNICARE) (Bendrijos prekių ženklas — Protesto procedūra — Žodinio Bendrijos prekių ženklo OMNICARE paraiška — Ankstesnis vaizdinis nacionalinis prekių ženklas OMNICARE — Prašymo atkurti ankstesnę padėtį atmetimas)

text:
               4.7.2009

               LT

               Europos Sąjungos oficialusis leidinys

               C 153/35

         2009 m. gegužės 7 d. Pirmosios instancijos teismo sprendimas byloje Omnicare prieš VRDT — Astellas Pharma (OMNICARE)
   (Byla T-277/06) (1)

   (Bendrijos prekių ženklas - Protesto procedūra - Žodinio Bendrijos prekių ženklo OMNICARE paraiška - Ankstesnis vaizdinis nacionalinis prekių ženklas OMNICARE - Prašymo atkurti ankstesnę padėtį atmetimas)
   2009/C 153/67
   Proceso kalba: anglų

      Šalys

      Ieškovė: Omnicare, Inc. (Kavingtonas, Kentukis, Jungtinės Valstijos), atstovaujama iš pradžių baristerio M. Edenborough ir solisitoriaus O. Patterson, vėliau — M. Edenborough

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama iš pradžių S. Laitinen, vėliau — G. Schneider

      Kita procedūros VRDT Apeliacinėje taryboje šalis, įstojusi į bylą Pirmosios instancijos teisme: Astellas Pharma GmbH (Miunchenas, Vokietija), atstovaujama advokato A. Franke

      Dalykas

   Dėl ieškinio, pareikšto dėl 2006 m. liepos 24 d. VRDT antrosios apeliacinės tarybos sprendimo (byla R 446/2006-2), susijusio su protesto procedūra tarp Yamanouchi Pharma GmbH ir Omnicare, Inc., kuriuo atmestas pastarosios prašymas atkurti ankstesnę padėtį.

      Rezoliucinė dalis

               1.

               Panaikinti 2006 m. liepos 24 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 446/2006-2).

               2.

               Priteisti iš VRDT jos ir Omnicare, Inc. bylinėjimosi išlaidas.

               3.

               Astellas Pharma GmbH padengia savo bylinėjimosi išlaidas.

      (1)  OL C 294, 2006 12 2.


title: Byla T-45/08 2008 m. lapkričio 14 d. Pirmosios instancijos teismo nutartis byloje Transportes Evaristo Molina prieš Komisiją ( Ieškinys dėl panaikinimo — Terminas skundui pateikti — Skaičiavimo pradžia — Paskelbimas Oficialiajame leidinyje — Tariamas procesinio teisnumo neegzistavimas paskelbimo dieną — Nepriimtinumas )

text:
               10.1.2009

               LT

               Europos Sąjungos oficialusis leidinys

               C 6/31

         2008 m. lapkričio 14 d. Pirmosios instancijos teismo nutartis byloje Transportes Evaristo Molina prieš Komisiją

   (Byla T-45/08) (1)

   („Ieškinys dėl panaikinimo - Terminas skundui pateikti - Skaičiavimo pradžia - Paskelbimas Oficialiajame leidinyje - Tariamas procesinio teisnumo neegzistavimas paskelbimo dieną - Nepriimtinumas“)
   (2009/C 6/63)
   Proceso kalba: ispanų
   Šalys

      Ieškovė: Transportes Evaristo Molina, SA (El Echidas, Ispanija), atstovaujama advokatų A. Hernández Pardo, L. Ruiz Ezquerra ir C. Flores Hernández

      Atsakovė: Europos Bendrijų Komisija, atstovaujama É. Gippini
   Dalykas
   Prašymas panaikinti 2006 m. balandžio 12 d. Komisijos sprendimą 2006/446/EB, susijusį su procedūra pagal EB 81 straipsnį (byla COMP/B-1/38.348 — Repsol CPP) (santrauka skelbta OL L 176, p. 104), kuriuo privalomais pripažinti Repsol CPP įsipareigojimai, priimtą pagal 2002 m. gruodžio 16 d. Reglamento (EB) Nr. 1/2003 dėl konkurencijos taisyklių, nustatytų (EB) 81 ir 82 straipsniuose, įgyvendinimo (OL L 1, p. 1) 9 straipsnį.
   Rezoliucinė dalis

               1.

               Atmesti ieškinį.

               2.

               Nereikia priimti sprendimo dėl Repsol Comercial de productos Petrolíferos, SA prašymo leisti įstoti į bylą.

               3.

                  Transportes Evaristo Molina, SA padengia savo ir Komisijos bylinėjimosi išlaidas.

      (1)  OL C 92, 2008 4 12.


title: Byla C-410/04  2006 m. balandžio 6 d.  Teisingumo Teismo (pirmoji kolegija) sprendimas ( Tribunale Amministrativo Regionale per la Puglia  prašymas priimti prejudicinį sprendimą)  Associazione Nazionale Autotrasporto Viaggiatori (ANAV) prieš Comune di Bari, A.M.T.A.B. Servizio Spa  (Laisvė teikti paslaugas — Vietos viešojo transporto paslauga — Sutarties sudarymas neskelbiant konkurso — Sutartis, kurią viešosios valdžios institucija sudaro su įmone, kurios kapitalas jai priklauso)

text:
               17.6.2006

               LT

               Europos Sąjungos oficialusis leidinys

               C 143/12

         2006 m. balandžio 6 d. Teisingumo Teismo (pirmoji kolegija) sprendimas (Tribunale Amministrativo Regionale per la Puglia prašymas priimti prejudicinį sprendimą) Associazione Nazionale Autotrasporto Viaggiatori (ANAV) prieš Comune di Bari, A.M.T.A.B. Servizio Spa

   (Byla C-410/04) (1)

   (Laisvė teikti paslaugas - Vietos viešojo transporto paslauga - Sutarties sudarymas neskelbiant konkurso - Sutartis, kurią viešosios valdžios institucija sudaro su įmone, kurios kapitalas jai priklauso)
   (2006/C 143/21)
   Proceso kalba: italų
   Prašymą priimti prejudicinį sprendimą pateikęs teismas
   Tribunale Amministrativo Regionale per la Puglia
   Šalys pagrindinėje byloje
   Ieškovė: Associazione Nazionale Autotrasporto Viaggiatori (ANAV)
   Atsakovė: Comune di Bari, A.M.T.A.B. Servizio Spa
   Bylos dalykas
   Prašymas priimti prejudicinį sprendimą — Tribunale Amministrativo Regionale per la Puglia — Nacionalinės teisės aktų, savivaldybei leidžiančių sutartį dėl vietos viešojo transporto paslaugos valdymo sudaryti su akcine bendrove, kurios visas kapitalas priklauso viešosios teisės subjektui, atitikimas EB 46, 49 ir 86 straipsniams — Sutarties sudarymas, netaikant 1992 m. birželio 18 d. Tarybos direktyvoje 92/50/EEB dėl viešojo paslaugų pirkimo sutarčių sudarymo tvarkos derinimo (OL L 209, p. 1) numatytų procedūrų
   Sprendimo rezoliucinė dalis
   EB 43, EB 49 ir EB 86 straipsniai bei vienodo požiūrio, nediskriminavimo dėl nacionalinės priklausomybės ir skaidrumo principai nedraudžia nacionalinės teisės aktų, kurie viešosios valdžios institucijai sutartį dėl viešosios paslaugos teikimo leidžia sudaryti tiesiogiai su bendrove, kurios visas kapitalas priklauso šiai institucijai, su sąlyga, kad viešosios valdžios institucija šią bendrovę kontroliuoja taip, kaip savo tarnybas ir kad ši bendrovė didelę savo veiklos dalį vykdo su valdžios institucija, kuriai ji priklauso.

      (1)  OL C 300, 2004 12 4.


title: Byla C-91/09: 2009 m. kovo 6 d. Bundesgerichtshof (Vokietija) pateiktas prašymas priimti prejudicinį sprendimą byloje Eis.de GmbH prieš BBY Vertriebsgesellschaft mbH

text:
               6.6.2009

               LT

               Europos Sąjungos oficialusis leidinys

               C 129/4

         2009 m. kovo 6 d. Bundesgerichtshof (Vokietija) pateiktas prašymas priimti prejudicinį sprendimą byloje Eis.de GmbH prieš BBY Vertriebsgesellschaft mbH
   (Byla C-91/09)
   2009/C 129/06
   Proceso kalba: vokiečių

      Prašymą priimti prejudicinį sprendimą pateikęs teismas

   Bundesgerichtshof

      Šalys pagrindinėje byloje

   Ieškovė: Eis.de GmbH
   Atsakovė: BBY Vertriebsgesellschaft mbH

      Prejudicinis klausimas

   Ar naudojimas Direktyvos 89/104/EEB (1) 5 straipsnio 1 dalies antro sakinio a punkto prasme yra tuomet, kai trečioji šalis nurodo prekių ženklui tapatų žymenį paieškos serverį eksploatuojančiam subjektui kaip raktinį žodį (Keyword) be prekių ženklo savininko sutikimo tam, kad įvedus prekių ženklui tapatų žymenį kaip paieškos serveryje ieškomą žodį atsirastų pardavimą skatinanti elektroninė nuoroda (Link) į trečiosios šalies tinklavietę kaip identiškų prekių arba paslaugų reklama nuo paieškos rezultatų sąrašo atskirtoje reklamos skiltyje, ši nuoroda pažymima kaip skelbimas ir pačiame skelbime nėra nei žymens, nei nuorodos į prekių ženklo savininką arba į jo siūlomas prekes?

      (1)  1988 m. gruodžio 21 d. Pirmoji Tarybos direktyva 89/104/EEB valstybių narių įstatymams, susijusiems su prekių ženklais, suderinti (OL L 40, 1989 2 11, p. 1; 2004 m. specialusis leidimas lietuvių k., 17 sk., 1 t., p. 92).


title: Byla T-812/14 R: 2015 m. vasario 25 d. Bendrojo Teismo pirmininko nutartis byloje BPC Lux 2 ir kt./Komisija (Laikinųjų apsaugos priemonių taikymas — Valstybės pagalba — Finansų sektorius — Pertvarkant banką suteikta pagalba — Sprendimas nereikšti prieštaravimų — Prašymas sustabdyti vykdymą — Skubos nebuvimas)

text:
               20.4.2015

               LT

               Europos Sąjungos oficialusis leidinys

               C 127/27

         2015 m. vasario 25 d. Bendrojo Teismo pirmininko nutartis byloje BPC Lux 2 ir kt./Komisija

   (Byla T-812/14 R)
   ((Laikinųjų apsaugos priemonių taikymas - Valstybės pagalba - Finansų sektorius - Pertvarkant banką suteikta pagalba - Sprendimas nereikšti prieštaravimų - Prašymas sustabdyti vykdymą - Skubos nebuvimas))
   (2015/C 127/37)
   Proceso kalba: anglų

      Šalys

      Ieškovės: BPC Lux 2 Sàrl (Senningerberg, Liuksemburgas), BPC UKI LP (Džordž Taunas, Kaimanų Salos, Jungtinė Karalystė), Bennett Offshore Restructuring Fund, Inc. (Džordž Taunas), Bennett Restructuring Fund LP (Vilmingtonas, Delaveras, Jungtinės Valstijos), Queen Street Fund Ltd (Džordž Taunas), BTG Pactual Global Emerging Markets and Macro Master Fund LP (Džordž Taunas), BTG Pactual Absolute Return II Master Fund LP (Džordž Taunas), CSS LLC (Čikaga, Ilinojus, Jungtinės Valstijos), Beltway Strategic Opportunities Fund LP (Džordž Taunas), EJF Debt Opportunities Master Fund LP (Džordž Taunas), EJF DO Fund (Cayman) LP (Džordž Taunas), TP Lux HoldCo (Liuksemburgas, Liuksemburgas), VR Global Partners LP (Džordž Taunas), Absalon II Ltd (Dublinas, Airija), CenturyLink, Inc. Defined Benefit Master Trust (Denveris, Koloradas, Jungtinės Valstijos), City of New York Group Trust (Niujorkas, Niujorkas, Jungtinės Valstijos), Dignity Health (San Fransiskas, Kalifornija, Jungtinės Valstijos), GoldenTree Asset Management Lux Sàrl (Liuksemburgas), GoldenTree High Yield Value Fund Offshore 110 Two Ltd (Dublinas) ir San Bernardino County Employees Retirement Association (San Bernardinas, Kalifornija, Jungtinės Valstijos), atstovaujamos solisitorių J. Webber ir M. Steenson ir advokato P. Fajardo

      Atsakovė: Europos Komisija, atstovaujam L. Flynn ir P.-J. Loewenthal

      Dalykas

   Prašymas sustabdyti 2014 m. rugpjūčio 3 d. Komisijos sprendimo C (2014) 5682 final nepareikšti prieštaravimų dėl valstybės pagalbos SA.39250 (2014/N), apie kurią pranešė Portugalija, skirtos Banco Espírito Santo SA pertvarkymui, vykdymą.

      Rezoliucinė dalis

               1.

               Atmesti prašymą dėl laikinųjų apsaugos priemonių taikymo.

               2.

               Atidėti klausimo dėl bylinėjimosi išlaidų nagrinėjimą.


title: Byla C-454/09: 2011 m. spalio 13 d. Teisingumo Teismo (penktoji kolegija) sprendimas byloje Europos Komisija prieš Italijos Respubliką (Valstybės įsipareigojimų neįvykdymas — Valstybės pagalba — Pagalba New Interline SpA — Susigrąžinimas)

text:
               3.12.2011

               LT

               Europos Sąjungos oficialusis leidinys

               C 355/4

         2011 m. spalio 13 d. Teisingumo Teismo (penktoji kolegija) sprendimas byloje Europos Komisija prieš Italijos Respubliką

   (Byla C-454/09) (1)

   (Valstybės įsipareigojimų neįvykdymas - Valstybės pagalba - Pagalba New Interline SpA - Susigrąžinimas)
   2011/C 355/05
   Proceso kalba: italų

      Šalys

      Ieškovė: Europos Komisija, atstovaujama E. Righini, B. Stromsky ir D. Grespan

      Atsakovė: Italijos Respublika, atstovaujama G. Palmieir ir avvocati dello Stato P. Gentili ir B. Tidore

      Dalykas

   Valstybės įsipareigojimų neįvykdymas — Visų nuostatų, būtinų įgyvendinti 2008 m. balandžio 16 d. Komisijos sprendimo 2008/697/EB dėl valstybės pagalbos Nr. C 13/07 (ex NN 15/06), Italijos suteiktos įmonei New Interline (pranešta dokumentu Nr. C(2008) 1321), 2, 3 ir 4 straipsnius, nepriėmimas per nustatytą terminą.

      Rezoliucinė dalis

               1.

               Per nustatytą terminą nesiėmusi visų būtinų priemonių, įgyvendinančių 2008 m. balandžio 16 d. Komisijos sprendimą 2008/697/EB dėl valstybės pagalbos Nr. C 13/07 (ex NN 15/06 ir N 734/06), Italijos suteiktos įmonei New Interline, Italijos Respublika neįvykdė įsipareigojimų pagal EB 249 straipsnio ketvirtą pastraipą ir minėto sprendimo 2 ir 3 straipsnius.

               2.

               Priteisti iš Italijos Respublikos bylinėjimosi išlaidas.

      (1)  OL C 24, 2010 1 30.


title: Byla F-50/07 2008 m. lapkričio 25 d. Tarnautojų teismo (antroji kolegija) sprendimas byloje Hristova prieš Komisiją (Viešoji tarnyba — Įdarbinimas — Atviras konkursas — Leidimo dalyvauti testuose sąlygos — Kandidatūros atmetimas — Motyvacija — Diplomai)

text:
               21.2.2009

               LT

               Europos Sąjungos oficialusis leidinys

               C 44/70

         2008 m. lapkričio 25 d. Tarnautojų teismo (antroji kolegija) sprendimas byloje Hristova prieš Komisiją

   (Byla F-50/07) (1)

   (Viešoji tarnyba - Įdarbinimas - Atviras konkursas - Leidimo dalyvauti testuose sąlygos - Kandidatūros atmetimas - Motyvacija - Diplomai)
   (2009/C 44/120)
   Proceso kalba: anglų
   Šalys

      Ieškovė: Valentina Hristova (Pavlikeniai, Bulgarija), atstovaujama advokato G. Kerelov

      Atsakovė: Europos Bendrijų Komisija, atstovaujama J. Currall ir B. Eggers
   Dalykas
   EPSO/AST/14/06 konkurso atrankos komisijos sprendimo neleisti ieškovei dalyvauti šio konkurso testuose tuo pagrindu, kad ji neturėjo trejų metų sekretorės darbo patirties, įgytos po diplomo gavimo, panaikinimas — Prašymas atlyginti nuostolius
   Sprendimo rezoliucinė dalis

               1.

               Panaikinti EPSO/AST/14/06 atviro konkurso atrankos komisijos sprendimą neleisti V. Hristova dalyvauti šio konkurso testuose.

               2.

               Atmesti likusią ieškinio dalį.

               3.

               Priteisti iš Europos Komisijos visas bylinėjimosi išlaidas.

      (1)  OL C 79, 2008 3 29, p. 36.


title: Byla T-440/09: 2009 m. lapkričio 3 d. pareikštas ieškinys byloje Azienda Agricola Bracesco prieš Komisiją

text:
               19.12.2009

               LT

               Europos Sąjungos oficialusis leidinys

               C 312/42

         2009 m. lapkričio 3 d. pareikštas ieškinys byloje Azienda Agricola Bracesco prieš Komisiją
   (Byla T-440/09)
   2009/C 312/69
   Proceso kalba: italų

      Šalys

      Ieškovė: Azienda Agricola Bracesco Srl (Ordžanas, Italija), atstovaujama advokatų F. Tosello, S. Rizzioli, C. Pauly

      Atsakovė: Europos Bendrijų Komisija

      Ieškovės reikalavimai

               —

               Priteisti iš Europos Komisijos pagal EB sutarties 235 straipsnį ir 288 straipsnio 2 dalį šiuo metu likviduojamai bendrovei Azienda Agricola Bracesco s.r.l.335 000 eurų žalos atlyginimą ar kitą nagrinėjant bylą nustatytą sumą ir kuri bet kuriuo atveju bus nustatyta teismo bei palūkanas nuo tos dienos, kai turi būti sumokėta suma, iki visiško sumokėjimo.

               —

               Priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Šis ieškinys dėl žalos atlyginimo pagal Europos Bendrijų deliktinę atsakomybę susijęs su Bendrijos kovos su paukščių gripu priemonėmis.
   Šiuo atžvilgiu tvirtiname, kad dėl Europos paukštienos rinkos sutrikdymo, kurį lėmė nukritusios kainos dėl sumažėjusios paklausos, susijusios su paukščių gripo plitimu, Europos Komisija nusprendė imtis veiksmų priimdama Reglamentą Nr. 1010/2006 (1), kuriame numatytos paramos priemonės paukščių augintojams.
   Vis dėlto, nors Bendrijos teisės aktuose sveikatos reikalavimų srityje paukščių sąvoka apima ir putpeles, tačiau šios rūšies paukščių auginimo ir skerdimo srityje dirbantiems paukščių augintojams, nenurodžius priežasčių, pagalba nebuvo teikiama.
   Ieškovė, likviduojama Azienda Agricola Bracesco s.r.l., skundžiasi, kad dėl Europos Komisijos elgesio patyrė nepagrįstą žalą, o tai yra sunkus ir akivaizdus vieno iš pagrindinių Bendrijos teisinės sistemos principų, t. y. nediskriminavimo principo, pažeidimas.

      (1)  2006 m. liepos 3 d. Komisijos reglamentas (EB) Nr. 1010/2006 dėl tam tikrų ypatingų rinkos paramos priemonių kai kurių valstybių narių paukštienos ir kiaušinių sektoriams (OL L 180, p. 3).


title: Byla C-261/07 2007 m. birželio 1 d. Rechtbank van koophandel te Antwerpen (Belgija) pateiktas prašymas priimti prejudicinį sprendimą byloje VTB-VAB NV prieš Total Belgium NV

text:
               25.8.2007

               LT

               Europos Sąjungos oficialusis leidinys

               C 199/18

         2007 m. birželio 1 d.Rechtbank van koophandel te Antwerpen (Belgija) pateiktas prašymas priimti prejudicinį sprendimą byloje VTB-VAB NV prieš Total Belgium NV

   (Byla C-261/07)
   (2007/C 199/28)
   Proceso kalba: olandų
   Prašymą priimti prejudicinį sprendimą pateikęs teismas
   Rechtbank van koophandel te Antwerpen
   Šalys pagrindinėje byloje
   Ieškovė: VTB-VAB NV
   Atsakovė: Total Belgium NV

   Prejudicinis klausimas
   Ar 2005 m. gegužės 11 d. Europos Parlamento ir Tarybos direktyva 2005/29 dėl nesąžiningos įmonių komercinės veiklos vartotojų atžvilgiu vidaus rinkoje (1) draudžia tokią nacionalinės teisės nuostatą kaip 1991 m. birželio 14 d. Belgijos Wet betrefende de handelspraktijken en de voorlichting en bescherming van de consument (Įstatymas dėl komercinės praktikos ir vartotojų informavimo bei apsaugos) 54 straipsnis, kuris, išskyrus jame baigtiniu sąrašu išvardytus atvejus, draudžia bet kokį pardavėjo susietą pasiūlymą vartotojui, įskaitant pasiūlymą, kai prekė, kurią turi pirkti vartotojas, susiejama su neatlygintina paslauga, kurios gavimas priklauso nuo prekės pirkimo, neatsižvelgiant į konkretaus atvejo aplinkybes, ypač neatsižvelgiant į įtaką, kurią konkretus pasiūlymas gali turėti vidutiniam vartotojui, ir į tai, ar šis pasiūlymas konkrečiomis aplinkybėmis gali būti laikomas prieštaraujančiu profesinei rūpestingumo pareigai ir sąžiningos prekybos papročiams?

      (1)  2005 m. gegužės 11 d. Europos Parlamento ir Tarybos direktyva 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje ir iš dalies keičianti Tarybos direktyvą 84/450/EEB, Europos Parlamento ir Tarybos direktyvas 97/7/EB, 98/27/EB bei 2002/65/EB ir Europos Parlamento ir Tarybos reglamentą (EB) Nr. 2006/2004 (OL L 149, p. 22).


title: Byla C-294/17: 2017 m. gegužės 22 d. Raad van State (Nyderlandai) pateiktas prašymas priimti prejudicinį sprendimą byloje Stichting Werkgroep Behoud de Peel/College van gedeputeerde staten van Noord-Brabant

text:
               4.9.2017

               LT

               Europos Sąjungos oficialusis leidinys

               C 293/14

         2017 m. gegužės 22 d.Raad van State (Nyderlandai) pateiktas prašymas priimti prejudicinį sprendimą byloje Stichting Werkgroep Behoud de Peel/College van gedeputeerde staten van Noord-Brabant

   (Byla C-294/17)
   (2017/C 293/18)
   Proceso kalba: nyderlandų

      Prašymą priimti prejudicinį sprendimą pateikęs teismas

      Raad van State

      Šalys pagrindinėje byloje

      Ieškovas: Stichting Werkgroep Behoud de Peel

      Atsakovė: College van gedeputeerde staten van Noord-Brabant

      Prejudiciniai klausimai

               1.

               Ar 1992 m. gegužės 21 d. Tarybos direktyvos 92/43/EEB (1) <…> (Buveinių direktyva) 6 straipsnio 2 ir 3 dalims prieštarauja įstatyme įtvirtinta teisės norma, kurios tikslas yra atleisti nuo pareigos gauti leidimą projektus ir kitus veiksmus, kurie sukelia ribinių verčių neviršijančias azoto nuosėdas, ir leisti juos įgyvendinti neatliekant individualaus vertinimo tuo atveju, jeigu laikoma, kad bendras visų projektų ir kitų veiksmų, dėl kurių galima pasinaudoti minėta įstatyme įtvirtinta teisės norma, poveikis aplinkai buvo įvertintas prieš priimant šią įstatyme įtvirtintą teisės normą?

               2.

               Ar <…> Direktyvos 92/43/EEB <…> 6 straipsnio 2 ir 3 dalims prieštarauja tai, kad (individualus) leidimas azoto nuosėdas sukeliančiam projektui ar kitam veiksmui yra suteikiamas remiantis poveikio aplinkai vertinimu pagal programą, pagal kurią buvo įvertintas tam tikras bendras azoto nuosėdų kiekis, jeigu projekto ar kito veiksmo sukeliamas azoto nuosėdų kiekis neperžengia pagal programą nustatytų nuosėdų ribų?

               3.

               Ar į įgyvendinant tokią programą, kaip antai Programma Aanpak Stikstof 2015-2021, atliekamą poveikio aplinkai vertinimą, kaip jis suprantamas pagal <…> Direktyvos 92/43/EEB <…> 6 straipsnio 3 dalį, galima įtraukti teigiamą esamų buveinių tipų ir buveinių arealų išsaugojimo priemonių ir atitinkamų priemonių, kurių buvo imtasi vykdant šios direktyvos 6 straipsnio 1 ir 2 dalyse numatytas pareigas, poveikį?

                           3a.

                           Jeigu į trečiąjį klausimą būtų atsakyta teigiamai: ar teigiamą išsaugojimo priemonių ir atitinkamų priemonių poveikį galima įtraukti į poveikio aplinkai vertinimą pagal programą, jeigu tuo metu, kai buvo atliekamas poveikio aplinkai vertinimas, šios priemonės dar nebuvo įgyvendintos, o jų teigiamas poveikis dar nebuvo pasireiškęs?

                     Jeigu yra laikoma, kad su minėtųjų priemonių poveikiu susijusios poveikio aplinkai vertinimo išvados, kurios remiasi geriausiais aktualiais moksliniais tyrimais, yra galutinės, ar šiuo atžvilgiu turi reikšmės tai, kad yra vykdoma priemonių įgyvendinimo ir rezultatų stebėsena ir – jeigu nustatoma, kad poveikis yra mažiau teigiamas nei buvo prognozuota atliekant poveikio aplinkai vertinimą – prireikus imamasi koregavimo?

               4.

               Ar į poveikio aplinkai vertinimą, kaip jis suprantamas pagal <…> Direktyvos 92/43/EEB <…> 6 straipsnio 3 dalį, galima įtraukti teigiamą savaiminio azoto nuosėdų mažėjimo, kuris turėtų įvykti Programma Aanpak Stikstof 2015-2021 galiojimo laikotarpiu, poveikį?
               Jeigu yra laikoma, kad su minėtosiomis tendencijomis susijusios poveikio aplinkai vertinimo išvados, kurios remiasi geriausiais aktualiais moksliniais tyrimais, yra galutinės, ar šiuo atžvilgiu turi reikšmės tai, kad yra vykdoma savaiminio azoto nuosėdų mažėjimo stebėsena ir – jeigu nustatoma, kad mažėjimo poveikis yra ne toks teigiamas, kaip buvo prognozuota atliekant poveikio aplinkai vertinimą – prireikus imamasi koregavimo?

               5.

               Ar sanavimo priemones, kurių imamasi įgyvendinant Programma Aanpak Stikstof 2015-2021 ir kuriomis siekiama užkirsti kelią tam tikriems neigiamą poveikį aplinkai turintiems veiksniams, pavyzdžiui, azoto nuosėdoms, kurios kenkia buveinių tipų arba buveinių arealams, galima laikyti apsaugos priemonėmis, kaip jos suprantamos pagal 2014 m. gegužės 15 d. Teisingumo Teismo sprendimo Briels ir kt. (C-521/12, EU:C:2014:330) 28 punktą, kurias galima įtraukti į poveikio aplinkai vertinimą, numatytą <…> Direktyvos 92/43/EEB <…> 6 straipsnio 3 dalyje?

                           5a.

                           Jeigu į penktąjį klausimą būtų atsakyta teigiamai: ar teigiamą apsaugos priemonių, kurias leidžiama įtraukti į poveikio aplinkai vertinimą, poveikį galima įtraukti į šį vertinimą, jeigu tuo metu, kai buvo atliekamas poveikio aplinkai vertinimas, šios priemonės dar nebuvo įgyvendintos, o jų teigiamas poveikis dar nebuvo pasireiškęs?

                     Jeigu yra laikoma, kad su minėtųjų priemonių poveikiu susijusios poveikio aplinkai vertinimo išvados, kurios remiasi geriausiais aktualiais moksliniais tyrimais, yra galutinės, ar šiuo atžvilgiu turi reikšmės tai, kad yra vykdoma priemonių įgyvendinimo ir rezultatų stebėsena ir – jeigu nustatoma, kad poveikis yra mažiau teigiamas nei buvo prognozuota atliekant poveikio aplinkai vertinimą – prireikus imamasi koregavimo?

      (1)  OL L 206, 1992, p. 7; 2004 m. specialusis leidimas lietuvių k., 15 sk., 2 t., p. 102.


title: Byla C-385/07 P: 2009 m. liepos 16 d. Teisingumo Teismo (didžioji kolegija) sprendimas byloje Der Grüne Punkt — Duales System Deutschland GmbH prieš Europos Bendrijų Komisiją, Interseroh Dienstleistungs GmbH, Vfw GmbH, Landbell AG für Rückhol-Systeme, BellandVision GmbH (Apeliacinis skundas — Konkurencija — EB 82 straipsnis — Vokietijos pakuočių atliekų surinkimo ir utilizavimo sistema — Der Grüne Punkt logotipas — Pagal logotipo naudojimo sutartį privalomas mokėti mokestis — Piktnaudžiavimas dominuojančia padėtimi — Išimtinė prekės ženklo savininko teisė — Pernelyg ilga proceso Pirmosios instancijos teisme trukmė — Protingas terminas — Veiksmingos teisminės apsaugos principas — Teisingumo Teismo statuto 58 ir 61 straipsniai)

text:
               12.9.2009

               LT

               Europos Sąjungos oficialusis leidinys

               C 220/3

         2009 m. liepos 16 d. Teisingumo Teismo (didžioji kolegija) sprendimas byloje Der Grüne Punkt — Duales System Deutschland GmbH prieš Europos Bendrijų Komisiją, Interseroh Dienstleistungs GmbH, Vfw GmbH, Landbell AG für Rückhol-Systeme, BellandVision GmbH
   (Byla C-385/07 P) (1)

   (Apeliacinis skundas - Konkurencija - EB 82 straipsnis - Vokietijos pakuočių atliekų surinkimo ir utilizavimo sistema - „Der Grüne Punkt“ logotipas - Pagal logotipo naudojimo sutartį privalomas mokėti mokestis - Piktnaudžiavimas dominuojančia padėtimi - Išimtinė prekės ženklo savininko teisė - Pernelyg ilga proceso Pirmosios instancijos teisme trukmė - Protingas terminas - Veiksmingos teisminės apsaugos principas - Teisingumo Teismo statuto 58 ir 61 straipsniai)
   2009/C 220/03
   Proceso kalba: vokiečių

      Šalys

      Apeliantė: Der Grüne Punkt — Duales System Deutschland GmbH, atstovaujama advokatų W. Deselaers, E. Wagner ir B. Meyring

      Kitos proceso šalys: Europos Bendrijų Komisija, atstovaujama W. Mölls ir R. Sauer, Vfw GmbH, atstovaujama advokato H. Wissel, Landbell AG für Rückhol-Systeme, atstovaujama advokatų A. Rinne ir M. Westrup, BellandVision GmbH, atstovaujama advokatų A. Rinne ir M. Westrup

      Kita Komisijos pusėje įstojusi į bylą šalis: Interseroh Dienstleistungs GmbH, atstovaujama advokatų M. W. Pauly, A. Oexle ir J. Kempkes

      Dalykas

   Apeliacinis skundas dėl 2007 m. gegužės 24 d. Pirmosios instancijos teismo (pirmoji kolegija) sprendimo byloje T-151/01, Duales System Deutschland GmbH prieš Europos Bendrijų Komisiją, kuriuo Pirmosios instancijos teismas atmetė ieškinį dėl 2001 m. balandžio 20 d. Komisijos sprendimo 2001/463/EB, susijusio su EB 82 straipsnio taikymo procedūra (byla COMP D3/34493 — DSD) (OL L 166, p. 1), panaikinimo — Piktnaudžiavimas dominuojančia padėtimi — Vokietijoje parduodamų pakuočių, pažymėtų Der Grüne Punkt logotipu, surinkimo ir utilizavimo sistema.

      Rezoliucinė dalis

               1.

               Atmesti apeliacinį skundą.

               2.

               DGP — Duales System Deutschland GmbH padengia savo pačios bei Europos Bendrijų Komisijos, Interseroh Dienstleistungs GmbH, Vfw GmbH, Landbell AG für Rückhol-Systeme ir BellandVision GmbH šioje instancijoje patirtas bylinėjimosi išlaidas.

      (1)  OL C 269, 2009 11 10.